ΑΠΟΦΑΣΕΙΣ
Αριθμ. 42707
Ίδρυση και έγκριση του κανονισμού λειτουργίας του Προγράμματος Μεταπτυχιακών Σπου-
δών (Π.Μ.Σ.) με τίτλο «Πολιτική Ιστορία (Political
History)» του Τμήματος Πολιτικών Επιστημών της
Σχολής Κοινωνικών και Οικονομικών Επιστημών
του Αριστοτελείου Πανεπιστημίου Θεσσαλονίκης (Α.Π.Θ.).
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τον ν. 3341/1925 «Περί ιδρύσεως Πανεπιστημίου εν
Θεσσαλονίκη(Α΄ 154), με τον οποίο ιδρύθηκε το Αριστοτέλειο Πανεπιστήμιο Θεσσαλονίκης ως «Πανεπιστήμιον
Θεσσαλονίκης», όπως μετονομάστηκε σε «Αριστοτέλειο Πανεπιστήμιο Θεσσαλονίκης» με το άρθρο 7 του
ν. 3108/1954 (Α΄ 314).
2. Το π.δ. 98/2013 «Κατάργηση του Γενικού Τμήματος,
μεταφορά έδρας τμήματος και ίδρυση - συγκρότηση,
μετονομασία και ανασυγκρότηση Σχολών στο Αριστοτέλειο Πανεπιστήμιο Θεσσαλονίκης» (Α΄ 134, διόρθωση
σφάλματος Α΄ 140).
3. Το π.δ. 74/2017 «Μετονομασία της Σχολής Επιστήμης Φυσικής Αγωγής και Αθλητισμού του Αριστοτελείου
Πανεπιστημίου Θεσσαλονίκης» (Α΄ 106).
4. Την υπό στοιχεία 169775/Ζ1/15.12.2020 απόφαση
του Υφυπουργού Παιδείας και Θρησκευμάτων «Μετονομασία του Τμήματος Ποιμαντικής και Κοινωνικής
Θεολογίας της Θεολογικής Σχολής του Αριστοτελείου
Πανεπιστημίου Θεσσαλονίκης» (Β΄ 5710).
5. Την υπό στοιχεία 131993/Ζ1/16.11.2023 απόφαση
του Υπουργού Παιδείας, Θρησκευμάτων και Αθλητισμού
«Μετονομασία της Σχολής Οικονομικών και Πολιτικών
Επιστημών του Αριστοτελείου Πανεπιστημίου Θεσσαλονίκης» (Β΄ 6652).
6. Τα άρθρα 75-83 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α΄ 184).
7. Τον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α΄ 137).
8. Την παρ. 4 του άρθρου 16, τα άρθρα 79-89 και 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α΄ 141).
9. Τα άρθρα 14 και 15 του ν. 3374/2005 «Διασφάλιση
της ποιότητας στην ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Πα-
ράρτημα διπλώματος» (Α΄ 189).
10. Την υπό στοιχεία Φ5/89656/Β3/13.8.2007 υπουργική απόφαση «Εφαρμογή του Συστήματος Μεταφοράς
και Συσσώρευσης Πιστωτικών Μονάδων» (Β΄ 1466).
11. Την υπό στοιχεία 135557/Ζ1/1.11.2022 (αρ. εισ.
πρωτ. Α.Π.Θ. 19461/2.11.2022) εγκύκλιο του Υπουργείου
Παιδείας και Θρησκευμάτων «Εφαρμογή των διατάξεων
του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις” για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
12. Τον Κανονισμό Προγραμμάτων Μεταπτυχιακών
Σπουδών του Αριστοτελείου Πανεπιστημίου Θεσσαλονίκης (Β΄ 4084/2023), όπως τροποποιήθηκε και ισχύει
(Β΄ 5761/2024).
13. Την υπ’ αρ. 26770/24.11.2023 (Υ.Ο.Δ.Δ. 1287) διαπιστωτική πράξη του Πρύτανη του Αριστοτελείου
Πανεπιστημίου Θεσσαλονίκης, περί συγκρότησης του
Συμβουλίου Διοίκησης του Αριστοτελείου Πανεπιστημίου Θεσσαλονίκης.
14. Την υπ’ αρ. 43153/8.2.2024 (Υ.Ο.Δ.Δ. 100) διαπιστωτική πράξη του ασκούντος καθήκοντα Πρύτανη του
Αριστοτελείου Πανεπιστημίου Θεσσαλονίκης, περί εκλοΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 497
12.02.2025 11:23:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
γής του Χαράλαμπου Φείδα του Νικολάου, Καθηγητή
πρώτης βαθμίδας του Τμήματος Γεωλογίας της Σχολής
Θετικών Επιστημών, ως Πρύτανη του Αριστοτελείου Πανεπιστημίου Θεσσαλονίκης.
15. Την υπ’ αρ. 45454/19.2.2024 (Υ.Ο.Δ.Δ. 150) διαπιστωτική πράξη του Προέδρου του Συμβουλίου Διοίκη-
σης και Πρύτανη του Α.Π.Θ. , περί ορισμού τεσσάρων
(4) Αντιπρυτάνεων στο Αριστοτέλειο Πανεπιστήμιο
Θεσσαλονίκης, βάσει της παρ. 2 του άρθρου 12 του
ν. 4957/2022.
16. Την υπ’ αρ. 47286/27.2.2024 (Β΄ 1373) απόφαση
του Πρύτανη του Α.Π.Θ., περί καθορισμού των τομέων
ευθύνης των Αντιπρυτάνεων και των αρμοδιοτήτων που
τους μεταβιβάζονται, βάσει του ν. 4957/2022 (παρ. 3 του
άρθρου 12) και καθορισμού της σειράς αναπλήρωσης
του Πρύτανη, από τους Αντιπρυτάνεις, όταν απουσιάζει ή κωλύεται να ασκήσει τα καθήκοντά του, βάσει του
ν. 4957/2022 (παρ. 2 του άρθρου 15).
17. Την υπ’ αρ. 6110/23.9.2024 (Β΄ 5558) απόφαση
του Συμβουλίου Διοίκησης του Α.Π.Θ., περί μεταβίβασης αρμοδιοτήτων στον Αντιπρύτανη Ακαδημαϊκών
Υποθέσεων, Διά Βίου Μάθησης, Διεθνών Σχέσεων και
Εξωστρέφειας του Αριστοτελείου Πανεπιστημίου Θεσσαλονίκης για την έγκριση του περιεχομένου των σχε-
τικών συμβάσεων πρακτικής άσκησης.
18. Την υπ’ αρ. 6340/23.9.2024 (ΑΔΑ: 6ΦΠΦ46Ψ8ΧΒΦ3Φ) διαπιστωτική πράξη του Πρύτανη του Α.Π.Θ. περί
συγκρότησης της Συγκλήτου του Α.Π.Θ. για το ακαδημαϊκό έτος 2024-2025 και τις υπ’ αρ.: α) 14887/21.10.2024
(ΑΔΑ: 99ΓΣ46Ψ8ΧΒ-Δ1Γ) και β)  25919/25.11.2024
(ΑΔΑ:ΨΡΡΙ46Ψ8ΧΒ-ΘΧΒ) διαπιστωτικές πράξεις του Πρύτανη του Α.Π.Θ. περί ανασυγκρότησης της Συγκλήτου
του Α.Π.Θ. για το ακαδημαϊκό έτος 2024-2025.
19. Την υπ’ αρ. 22476/9.11.2022 (ΑΔΑ: 6ΣΡ046Ψ8ΧΒ22Σ) απόφαση της Συγκλήτου του Α.Π.Θ. περί συγκρότη-
σης της Επιτροπής Μεταπτυχιακών Σπουδών του Α.Π.Θ.
και τις υπ’ αρ.: α) 50006/7.3.2024 (ΑΔΑ: ΨΡΘΡ46Ψ8ΧΒΞΞΔ) και β) 58667/15.4.2024 (ΑΔΑ: 9Ι6546Ψ8ΧΒ-Ε4Χ)
αποφάσεις της Συγκλήτου του Α.Π.Θ. περί ανασυγκρότησης της Επιτροπής Μεταπτυχιακών Σπουδών του Α.Π.Θ.
20. Την εισήγηση της Συνέλευσης του Τμήματος Πολιτικών Επιστημών (συνεδρίαση υπ’ αρ. 227/21.2.2023)
της Σχολής Κοινωνικών και Οικονομικών Επιστημών του
Α.Π.Θ. για την ίδρυση του Π.Μ.Σ. με τίτλο «Πολιτική Ιστορία (Political History)» του Τμήματος Πολιτικών Επιστη-
μών της Σχολής Κοινωνικών και Οικονομικών Επιστημών
του Α.Π.Θ., με συνημμένα σε αυτή τη μελέτη σκοπιμότητας και βιωσιμότητας και τον αναλυτικό προϋπολογισμό,
τα οποία αποτελούν διακριτά Παραρτήματα της παρούσας απόφασης και εξαιρούνται της δημοσίευσής τους
στην Εφημερίδα της Κυβερνήσεως και τον Κανονισμό
Λειτουργίας του Π.Μ.Σ.
21. Τις θετικές εισηγήσεις υπ’ αρ.: α) 76410/9.6.2023
της Επιτροπής Μεταπτυχιακών Σπουδών του Α.Π.Θ. (συνεδριάσεις υπ’ αρ. 36/4.4.2023 και 37/9.6.2023) για την
ίδρυση του Π.Μ.Σ. με τίτλο «Πολιτική Ιστορία (Political
History)» και β) 56968/8.4.2024 (συνεδρίαση υπ’ αρ.
40/4.4.2024) για την έγκριση του Κανονισμού Λειτουργίας του Π.Μ.Σ.
22. Την απόφαση της Συγκλήτου υπ’ αρ. 79767/
22.6.2023 (συνεδρίαση υπ’ αρ. 3131/13.6.2023), όπως
επικαιροποιήθηκε με την υπ’ αρ. 58384/12.4.2024 (συνεδρίαση υπ’ αρ. 3145/10.4.2024) απόφασή της σχετικά
με την έγκριση ίδρυσης του Π.Μ.Σ. με τίτλο «Πολιτική
Ιστορία (Political History)» του Τμήματος Πολιτικών
Επιστημών της Σχολής Κοινωνικών και Οικονομικών
Επιστημών του Α.Π.Θ. και την έγκριση του Κανονισμού
Λειτουργίας του.
23. Την απόφαση του Συμβουλίου Αξιολόγησης και
Πιστοποίησης της Εθνικής Αρχής Ανώτατης Εκπαίδευσης
(ΕΘ.Α.Α.Ε.) υπ’ αρ. 47210/14.11.2024 (συνεδρίαση υπ’ αρ.
44/11.11.2024) που αφορά στην πιστοποίηση του Προγράμματος Μεταπτυχιακών Σπουδών με τίτλο «Πολιτική
Ιστορία» του Τμήματος Πολιτικών Επιστημών της Σχολής
Κοινωνικών και Οικονομικών Επιστημών του Α.Π.Θ.
24. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Κρατικού
Προϋπολογισμού.
25. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ,
αποφασίζουμε:
Α) Την ίδρυση από το ακαδημαϊκό έτος 2024-2025
του Προγράμματος Μεταπτυχιακών Σπουδών με τίτλο «Πολιτική Ιστορία (Political History)» του Τμήματος
Πολιτικών Επιστημών της Σχολής Κοινωνικών και Οικονομικών Επιστημών του Αριστοτελείου Πανεπιστημίου
Θεσσαλονίκης, ως ακολούθως:
Άρθρο 1
Γενικές Αρχές
Το Τμήμα Πολιτικών Επιστημών της Σχολής Κοινωνικών και Οικονομικών Επιστημών του Α.Π.Θ. οργανώνει
και λειτουργεί από το ακαδημαϊκό έτος 2024-2025 Πρόγραμμα Μεταπτυχιακών Σπουδών με τίτλο «Πολιτική
Ιστορία», σύμφωνα με τις διατάξεις της απόφασης αυτής
και τις διατάξεις του ν. 4957/2022.
Άρθρο 2
Γνωστικό Αντικείμενο - Σκοπός
Αντικείμενο του προτεινόμενου Προγράμματος Μεταπτυχιακών Σπουδών (Π.Μ.Σ.) είναι η μελέτη του πο-
λιτικού φαινομένου μέσα από την οπτική της Πολιτικής
Ιστορίας, του ερευνητικού πεδίου που συνδυάζει στην
προσέγγισή του τα θεωρητικά και εμπειρικά εργαλεία
της Ιστορίας με εκείνα της Πολιτικής Επιστήμης. Συγκεκριμένα, αντικείμενο διδασκαλίας, μελέτης και έρευνας
είναι οι παράγοντες που διαμόρφωσαν τον κόσμο των
σύγχρονων κρατών και της σύγχρονης πολιτικής, σε τοπικό, περιφερειακό, εθνικό και διεθνές επίπεδο, από την
εποχή της ανάδυσης της ευρωπαϊκής νεωτερικότητας
μέχρι τη δική μας πλανητική εποχή. Στο πλαίσιο αυτό
εντάσσεται, μεταξύ άλλων, και η μελέτη της ιστορικής
διαδρομής της Ελλάδας στον σύγχρονο κόσμο από την
εποχή της ίδρυσης του ελληνικού κράτους.
Σκοπός του προτεινόμενου Π.Μ.Σ. είναι να καλύψει
το ερευνητικό πεδίο της Πολιτικής Ιστορίας, στο οποίο
συναντώνται και συνδιαλέγονται η Ιστορία και η Πολιτική
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Επιστήμη, συμβάλλοντας στη διεπιστημονική, κριτική
και πολυδιάστατη προσέγγιση του πολιτικού φαινομένου με την ανάδειξη της ιστορικότητάς του. Στόχος
είναι η εμβάθυνση και η εξειδίκευση των γνώσεων των
φοιτητών με την εμπέδωση των ερευνητικών μεθόδων
της Ιστορίας και των εννοιολογικών εργαλείων της Πολιτικής Επιστήμης, καθώς και μέσω της συστηματικής
εξάσκησής τους στην εμπειρική και αρχειακή έρευνα.
Το πρόγραμμα αποβλέπει στη βελτίωση των δυνατοτήτων επαγγελματικής κατάρτισης και αποκατάστασης
των αποφοίτων, καθώς τους προσφέρει στέρεες γνώσεις και πολύτιμες ερευνητικές δεξιότητες, τις οποίες
μπορούν να αξιοποιήσουν στην κριτική ανάλυση τόσο
του ιστορικού παρελθόντος όσο και της τρέχουσας πολιτικής πραγματικότητας. Οι γνώσεις και οι ερευνητικές
δεξιότητες που αποκτούν οι φοιτητές, τους καθιστούν
ικανούς να εξετάζουν και να ερμηνεύουν αναλυτικά το
πολιτικό και κοινωνικό γίγνεσθαι με εφόδιο την ιστορική
μεθοδολογική προσέγγιση, η οποία επιτρέπει τη σύνδεση και σύγκριση του παρόντος με το παρελθόν και την
εξήγηση του πρώτου στη βάση της ιστορικής εμπειρίας.
Με αυτήν την έννοια, το πρόγραμμα προσφέρει στους
φοιτητές γνώσεις και δεξιότητες αφενός εξειδικευμένες
και αφετέρου διεπιστημονικές, οι οποίες τους διανοίγουν δυνατότητες απασχόλησης σε πολλούς τομείς της
σύγχρονης αγοράς εργασίας όπως ως ειδικοί ιστορικοί
επιστήμονες ή πολιτικοί αναλυτές και σύμβουλοι σε
υπηρεσίες είτε του δημόσιου είτε του ιδιωτικού τομέα.
Συγκεκριμένα, μπορούν να απασχοληθούν στη δημόσια διοίκηση και το διπλωματικό σώμα, σε δημόσιες
επιχειρήσεις και ελληνικούς και διεθνείς κυβερνητικούς
Οργανισμούς και Μ.Κ.Ο., σε εταιρείες συμβούλων και
επιχειρήσεις δημοσίων σχέσεων, σε εταιρείες δημοσκοπήσεων, σε πολιτικές παρατάξεις (π.χ., Αρχεία πολιτικών
κομμάτων και συνδικαλιστικών οργανώσεων), σε Μ.Μ.Ε.,
σε εκδοτικούς οίκους και οργανισμούς, σε Ερευνητικά
Κέντρα και Ινστιτούτα, σε δημόσια και ιδιωτικά Ιστορικά
Αρχεία και Συλλογές, σε Κοινωφελή Ιδρύματα, σε Βιβλιοθήκες, σε δημόσια και ιδιωτικά Μουσεία (Τμήμα Ιστο-
ρικών Αρχείων) και σε Επιστημονικές Εταιρείες.
Μαθησιακά αποτελέσματα:
Με την ολοκλήρωση του Π.Μ.Σ. οι φοιτητές θα είναι
σε θέση να:
• χειρίζονται τα μεθοδολογικά και εννοιολογικά εργαλεία της Ιστορίας και της Πολιτικής Επιστήμης και να
τα αξιοποιούν συνδυαστικά στη μελέτη του πολιτικού
φαινομένου,
• εξηγούν με πολυπαραγοντικούς και συγκριτικούς
όρους τη διαμόρφωση και τους μετασχηματισμούς του
νεότερου και σύγχρονου κόσμου,
• αναλύουν την εθνοκρατική πολιτική εντάσσοντάς
την σε διεθνή / παγκόσμια πλαίσια,
• μελετούν κριτικά την πρωτογενή (ιστορικά τεκμήρια /
πηγές) και τη δευτερογενή βιβλιογραφία,
• διεξάγουν επιστημονική έρευνα σύμφωνα με τις μεθοδολογικές αρχές και τους κανόνες της Ιστορίας και της
Πολιτικής Επιστήμης,
• αποτιμούν κριτικά την εξέλιξη του ερευνητικού πεδίου της Πολιτικής Ιστορίας.
Τα προσόντα όσων παρακολουθήσουν επιτυχώς το
Πρόγραμμα είναι:
- εμβάθυνση και εξειδίκευση της γνώσης,
- εξοικείωση με τη μεθοδολογία και την πρακτική της
ιστορικής έρευνας και τις έννοιες της Πολιτικής Επιστήμης,
- ανάπτυξη της διεπιστημονικής σκέψης και της δυνατότητας παραγωγής νέων ερευνητικών ιδεών,
- ικανότητα εκπόνησης έρευνας και επιστημονικής
εργασίας,
- ικανότητα επεξεργασίας, ανάλυσης, σύνθεσης και
ερμηνείας πληροφοριών,
- δυνατότητα εφαρμογής της θεωρητικής και ιστορικής γνώσης στην πράξη,
- ικανότητα προσαρμογής σε νέες καταστάσεις,
- δυνατότητα αυτόνομης και συνεργατικής εργασίας,
- βελτίωση των επικοινωνιακών ικανοτήτων ,
- απόκτηση κοινωνικής, επαγγελματικής και ηθικής
υπευθυνότητας και αυτονομίας.
Άρθρο 3
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) με τίτλο «Πολιτική Ιστορία».
Το Π.Μ.Σ. δεν έχει ειδικεύσεις.
Άρθρο 4
Χρονική Διάρκεια Σπουδών Λειτουργία του Π.Μ.Σ
H χρονική διάρκεια για την απονομή του Διπλώματος
Μεταπτυχιακών Σπουδών ορίζεται κατ’ ελάχιστο στα
τρία (3) εξάμηνα, στα οποία περιλαμβάνεται και ο χρόνος
εκπόνησης και κρίσης της μεταπτυχιακής διπλωματικής
εργασίας.
Ο ανώτατος επιτρεπόμενος χρόνος ολοκλήρωσης των
σπουδών καθορίζεται σε τέσσερα (4) εξάμηνα.
Η φοίτηση στο Π.Μ.Σ. είναι υποχρεωτική.
Η χρονική διάρκεια λειτουργίας του Π.Μ.Σ. είναι πενταετής με δυνατότητα παράτασης, με την επιφύλαξη της
μη πιστοποίησής του κατά την περιοδική αξιολόγηση
του Τμήματος.
Άρθρο 5
Κατηγορίες Πτυχιούχων / Διπλωματούχων
Στο Π.Μ.Σ. γίνονται δεκτοί
1. Κάτοχοι τίτλων πρώτου κύκλου σπουδών Τμημάτων
Α.Ε.Ι. της ημεδαπής.
2. Κάτοχοι τίτλων πρώτου κύκλου σπουδών ομοταγών
Ιδρυμάτων της αλλοδαπής.
Άρθρο 6
Αριθμός και Κριτήρια Επιλογής Εισακτέων
Ο αριθμός εισακτέων κατ’ έτος ορίζεται κατά κατώτατο
όριο σε οκτώ (8) και κατ’ ανώτατο όριο σε δεκαπέντε
(15) μεταπτυχιακούς φοιτητές. Το Π.Μ.Σ. δεν μπορεί να
λειτουργήσει με λιγότερο από οκτώ (8) μεταπτυχιακούς
φοιτητές.
Για τη διασφάλιση της ποιότητας όλων των κύκλων
σπουδών προβλέπεται ότι ο μέγιστος αριθμός μεταπτυχιακών φοιτητών δεν θα υπερβαίνει τους πέντε (5) φοιτη-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
τές ανά διδάσκοντα. Ο μέγιστος αριθμός μεταπτυχιακών
φοιτητών στο Π.Μ.Σ., σε σχέση και με τον αριθμό των
προπτυχιακών φοιτητών, δεν θα υπερβαίνει τους 1/25.
Το Π.Μ.Σ., κατόπιν απόφασης της Συνέλευσης του
Τμήματος και εισήγηση της Σ.Ε., προκηρύσσει θέσεις
με ανοικτή διαδικασία. Ειδικότερα, στην πρόσκληση
αναφέρονται οι προϋποθέσεις εισαγωγής, ο αριθμός
εισακτέων, οι κατηγορίες υποψηφίων, ο τρόπος εισαγωγής, τα κριτήρια επιλογής κ.λπ., οι προθεσμίες υποβολής
αιτήσεων καθώς και τα δικαιολογητικά που απαιτούνται.
Οι αιτήσεις, συνοδευόμενες με τα απαραίτητα δικαιολογητικά, κατατίθενται στη Γραμματεία του Τμήματος,
είτε σε έντυπη είτε σε ηλεκτρονική μορφή.
Τα κριτήρια επιλογής των εισακτέων, δύνανται να περιλαμβάνουν:
1. Κατοχή πτυχίου / διπλώματος πρώτου κύκλου σπουδών της ημεδαπής ή της αλλοδαπής
2. Αναλυτική βαθμολογία στα προπτυχιακά μαθήματα
που είναι σχετικά με το Π.Μ.Σ και αξιολογεί η Επιτροπή
Επιλογής Μεταπτυχιακών Φοιτητών.
3. Επίδοση στην Διπλωματική Εργασία σχετική με
το Π.Μ.Σ, όπου αυτή προβλέπεται στον πρώτο κύκλο
σπουδών.
4. Εμπεριστατωμένη ερευνητική πρόταση 1.500-2.000
λέξεων, από την οποία να προκύπτουν τα ερευνητικά ενδιαφέροντα του φοιτητή, ο βαθμός της βιβλιογραφικής
ενημέρωσής του και η ικανότητά του να εκπονεί σχέδιο
επιστημονικής μελέτης.
5. Πλήρες Βιογραφικό και Φάκελος με τις τυχόν δημοσιευμένες μελέτες ή εργογραφία του υποψηφίου.
6. Επαρκής γνώση της αγγλικής γλώσσας ως απαραίτητη προϋπόθεση, σε επίπεδο που ορίζεται από τη Συνέ-
λευση του Τμήματος. Το Π.Μ.Σ. δέχεται υποψήφιους με
το παρακάτω επίπεδο γνώσης ξένης γλώσσας. Πιστοποιητικό καλής (επιπέδου B2) ή πολύ καλής (επιπέδου C1)
ή άριστης γνώσης (επιπέδου C2) της αγγλικής γλώσσας,
σύμφωνα με το σύστημα του Συμβουλίου της Ευρώπης,
το οποίο γίνεται αποδεκτό από το Α.Σ.Ε.Π. Εναλλακτικά
μπορεί να υποβληθεί πτυχίο ή μεταπτυχιακό δίπλωμα
ελληνικού Πανεπιστημίου ή ομοταγούς Πανεπιστημίου
της αλλοδαπής, από το οποίο προκύπτει η επιτυχής ολοκλήρωση αγγλόφωνου προπτυχιακού ή μεταπτυχιακού
προγράμματος.
7. Συστατικές Επιστολές. (Μία συστατική επιστολή
από μέλος Δ.Ε.Π. σε προηγούμενη φάση σπουδών του
υποψήφιου).
8. Συνέντευξη από τριμελή Επιτροπή Επιλογής Μεταπτυχιακών Φοιτητών (Ε.Ε.Μ.Φ.), όπως αυτή έχει οριστεί
από τη Συνέλευση απαρτιζόμενη από μέλη Δ.Ε.Π. και
Ε.ΔΙ.Π. που έχουν αναλάβει μεταπτυχιακό έργο στο συγκεκριμένο Π.Μ.Σ. «Πολιτική Ιστορία».
9. Πλέον των παραπάνω δικαιολογητικών, ο υποψήφιος δύναται να υποβάλλει, εφόσον τα διαθέτει:
α) Δίπλωμα ή διπλώματα μεταπτυχιακών σπουδών
σε ελληνικό Πανεπιστήμιο ή ομοταγές Ίδρυμα της αλλοδαπής.
β) Διδακτορικό τίτλο ελληνικού Πανεπιστημίου ή ομοταγούς Ιδρύματος της αλλοδαπής.
γ) Πιστοποιητικά για πιθανή καλή γνώση (Β2) της
γαλλικής, γερμανικής, ιταλικής, ισπανικής ή ρωσικής
γλώσσας. Εάν ο υποψήφιος είναι αλλοδαπός, μπορεί να
καταθέσει πιστοποιητικά για τη γνώση και της ελληνικής
γλώσσας.
δ) Αποδεικτικά έγγραφα για τυχόν ερευνητική και συγγραφική δραστηριότητα, για συμμετοχή σε εκπαιδευτικά
προγράμματα κινητικότητας σπουδαστών και για επαγγελματική εμπειρία ή συναφούς.
10. Οι αλλοδαποί υποψήφιοι, ως απαραίτητη προϋπόθεση για την εισαγωγή τους σε Π.Μ.Σ. οφείλουν να
προσκομίσουν βεβαίωση ελληνομάθειας ή πιστοποιητικό επιπέδου τουλάχιστον Β2.
Τα ανωτέρω δικαιολογητικά υποβάλλονται είτε ως
ακριβές αντίγραφο είτε ως απλή φωτοτυπία.
Οι αιτήσεις μαζί με τα απαραίτητα δικαιολογητικά
κατατίθενται στη Γραμματεία του Τμήματος Πολιτικών
Επιστημών σε έντυπη και σε ηλεκτρονική μορφή. Οι ημερομηνίες υποβολής των αιτήσεων, των γραπτών εξετά-
σεων και των συνεντεύξεων ανακοινώνονται έγκαιρα
από τη Γραμματεία του Τμήματος Πολιτικών Επιστημών.
Η αξιολόγηση και κατάταξη των υποψήφιων μεταπτυχιακών φοιτητών πραγματοποιείται μετά από την
επιτυχή συμμετοχή τους: α) σε γραπτές εξετάσεις που
λαμβάνουν χώρα τον μήνα που προηγείται της έναρξης
του 1ου εξαμήνου (Σεπτέμβριο) και β) συνέντευξη που
διενεργείται τον ίδιο μήνα.
Στις εξετάσεις καλούνται όσοι πληρούν τα προβλεπόμενα παραπάνω κριτήρια, σύμφωνα με τα δικαιολογητι-
κά που έχουν καταθέσει.
Η διαδικασία επιλογής των υποψηφίων γίνεται σε δύο
διαδοχικά στάδια:
Α΄ στάδιο: ΓΡΑΠΤΗ ΕΞΕΤΑΣΗ
1. Οι υποψήφιοι εξετάζονται γραπτώς στο μάθημα
«Πολιτική Ιστορία» με βάση την ενδεικτική Βιβλιογραφία που περιλαμβάνεται στην προκήρυξη.
2. Η Συνέλευση ορίζει την τριμελή Επιτροπή Επιλογής
Μεταπτυχιακών Φοιτητών (Ε.Ε.Μ.Φ.), η οποία δύναται
να προέρχεται από τη Συντονιστική Επιτροπή (Σ.Ε.) του
Π.Μ.Σ.
3. Όλα τα γραπτά αξιολογούνται και βαθμολογούνται
από τα δύο μέλη Δ.Ε.Π. της Ε.Ε.Μ.Φ. ενώ το τρίτο μέλος
αποτελεί τον αναβαθμολογητή. Η Συνέλευση του Τμήματος έχει ορίσει τα μέλη της Ε.Ε.Μ.Φ., όπως προαναφέρ-
θηκε. Η βαθμολογία ακολουθεί την κλίμακα από το ένα
(1) έως το δέκα (10), με βάση το πέντε (5).
4. Η Ε.Ε.Μ.Φ. σε συνεδρίασή της, αθροίζει τις βαθμολογίες κάθε γραπτού και υπολογίζει τον μέσο όρο ή το
αναβαθμολογεί σε περίπτωση που η βαθμολόγηση των
δύο εξεταστών παρουσιάζει απόκλιση άνω των τριών (3)
μονάδων. Στην περίπτωση αυτή, ως μέσος όρος θεωρείται ο βαθμός του αναβαθμολογητή. Μετά αποκαλύπτει
τα ονόματα των υποψηφίων και συντάσσει την κατάσταση βαθμολογίας των εξετασθέντων και τον ειδικό
κατάλογο των επιτυχόντων.
5. Τα αποτελέσματα ανακοινώνονται από τη Γραμματεία και περιλαμβάνουν αναλυτικά: τους βαθμούς που
έλαβε ο υποψήφιος και το τελικό άθροισμα της βαθμολογίας του.
6. Επιτυχόντες στις γραπτές εξετάσεις θεωρούνται,
καταρχάς, όσοι έχουν λάβει αθροιστικά τουλάχιστον τη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
βάση [μέσος όρος των βαθμών των δύο (2) βαθμολογητών μεγαλύτερος ή ίσος του πέντε (5) σε κλίμακα 0-10].
Β΄ στάδιο: ΠΡΟΣΩΠΙΚΗ ΣΥΝΕΝΤΕΥΞΗ
Οι επιτυχόντες στις γραπτές εξετάσεις προσέρχονται
σε συνέντευξη ενώπιον της τριμελούς Ε.Ε.Μ.Φ. Αντικείμενο της συνέντευξης είναι η κατατεθειμένη ερευνητική
πρόταση κάθε υποψηφίου και οι τυχόν δημοσιεύσεις του.
Η συνέντευξη βαθμολογείται από όλα τα παρόντα μέλη
της Επιτροπής (σε κλίμακα 0-10, άριστα=10, βάση=5).
Υπολογίζεται κατόπιν για κάθε έναν υποψήφιο ο μέσος
όρος των βαθμών.
Επιτυχόντες στη συνέντευξη θεωρούνται, καταρχάς,
όσοι έχουν λάβει τουλάχιστον τη βάση ως μέσο όρο.
Άρθρο 7
Διαδικασία Επιλογής Εισακτέων
Η διαδικασία επιλογής των υποψηφίων εκκινεί από
τη Γραμματεία του Τμήματος, η οποία ελέγχει την πληρότητα του Φακέλου και κατόπιν καταρτίζει κατάλογο
υποψηφίων που έχουν καταθέσει εμπρόθεσμα όλα τα
απαραίτητα δικαιολογητικά.
Με απόφαση της Συνέλευσης του Τμήματος ορίζεται
τριμελής Επιτροπή Επιλογής Μεταπτυχιακών Φοιτητών
(Ε.Ε.Μ.Φ.), η οποία δύναται να προέρχεται από τη Συντονιστική Επιτροπή (Σ.Ε.) του Π.Μ.Σ., απαρτιζόμενη από
μέλη Δ.Ε.Π. και Ε.ΔΙ.Π. που θα αναλάβουν μεταπτυχιακό
έργο. Η Επιτροπή καταρτίζει πλήρη κατάλογο με όλους
τους υποψηφίους και, ύστερα από τον σχετικό έλεγχο,
απορρίπτει όσους δεν πληρούν τα ελάχιστα κριτήρια
που έχουν καθοριστεί από το Τμήμα και καλεί τους προκρινόμενους υποψηφίους που έχουν συγκεντρώσει τα
προαπαιτούμενα σε γραπτές εξετάσεις και σε συνέντευξη (τους επιτυχόντες των εξετάσεων).
Στο Π.Μ.Σ. «Πολιτική Ιστορία» γίνονται δεκτοί, κατ’
ανώτατο αριθμό, οι δεκαπέντε (15) συνολικώς πρωτεύσαντες με βάση τους παρακάτω συντελεστές αξιολό-
γησης.
Οι υποψήφιοι που κρίθηκαν επιτυχόντες τόσο στις
γραπτές εξετάσεις όσο και στη συνέντευξη βαθμολογούνται ως εξής:
Ο τελικός βαθμός κατάταξης προκύπτει κατά 10%
από τον βαθμό πτυχίου [στρογγυλοποίηση στο πρώτο
δεκαδικό, εφόσον είναι πάνω από 6,5], κατά 10% από τη
γλωσσομάθεια [6,5 πολύ καλή, 8,5 άριστα, 10 για δύο ή
περισσότερες γλώσσες], κατά 60% για την επίδοση στις
εξετάσεις [30xβαθμό Α΄ βαθμολογητή και 30xβαθμό Β΄
βαθμολογητή] και κατά 20% από την αξιολόγηση της
ερευνητικής πρότασης κατά την προφορική συνέντευξη
[20x τον μέσο όρο των βαθμών των μελών της Ε.Ε.Μ.Φ.].
Άλλα προσόντα για τα οποία μπορεί να κατατίθενται δικαιολογητικά, λαμβάνονται υπόψη στη συνέντευξη.
Σε περίπτωση απόλυτης ισοβαθμίας, γίνονται δεκτοί
τόσοι υποψήφιοι ώστε να μην υπερβαίνουν το ανώτατο
όριο των εισακτέων που έχει οριστεί.
Ενστάσεις μπορούν να υποβληθούν εντός προθεσμίας
πέντε (5) ημερών από τη δημοσιοποίηση των αποτελεσμάτων.
Ο τελικός πίνακας επιτυχόντων και τυχόν επιλαχόντων,
αφού επικυρωθεί από τη Συνέλευση του Τμήματος,
αναρτάται στον πίνακα ανακοινώσεων της Γραμματείας
και στην ιστοσελίδα του Τμήματος με ευθύνη της Συντονιστικής Επιτροπής του Προγράμματος Μεταπτυχιακών
Σπουδών.
Η προθεσμία εγγραφής και τα δικαιολογητικά που
απαιτούνται για την εγγραφή, ανακοινώνονται από τη
Γραμματεία του Τμήματος μαζί με τα ονόματα των επιτυχόντων, οι οποίοι καλούνται να έχουν ολοκληρώσει
την εγγραφή τους στο πρόγραμμα μέχρι τη λήξη της
προθεσμίας αυτής. Αν μέχρι τη λήξη της προθεσμίας ο
εισακτέος υποψήφιος δεν εγγραφεί στο Πρόγραμμα, θεωρείται ότι δεν δέχεται τη θέση και η θέση προσφέρεται
στον πρώτο επιλαχόντα, εφόσον υπάρχει.
Άρθρο 8
Διάρκεια και Όροι Φοίτησης
Η συνολική χρονική διάρκεια για την απονομή του
Διπλώματος Μεταπτυχιακών Σπουδών ορίζεται σε τρία
(3) εξάμηνα, εκ των οποίων το τελευταίο εξάμηνο θα
διατίθεται για την εκπόνηση και τη συγγραφή της μεταπτυχιακής διπλωματικής εργασίας.
Ο ανώτατος επιτρεπόμενος χρόνος ολοκλήρωσης των
σπουδών καθορίζεται με απόφαση της Συνέλευσης του
Τμήματος σε δύο (2) έτη [τέσσερα (4) εξάμηνα]. Φοιτητής
που δεν αποκτά το Δ.Μ.Σ. μετά την παρέλευση διετίας
[τεσσάρων (4) εξαμήνων] από την ημερομηνία της πρώτης εγγραφής του, διαγράφεται από το Π.Μ.Σ.
Στους μεταπτυχιακούς φοιτητές δίνεται η δυνατότητα
μερικής φοίτησης, η διάρκεια της οποίας δεν μπορεί να
υπερβαίνει το διπλάσιο της κανονικής φοίτησης. Η αίτηση για μερική φοίτηση κατατίθεται στην αρχή κάθε εξα-
μήνου, συνοδευόμενη με τα απαιτούμενα από το Τμήμα
δικαιολογητικά. Ο μεταπτυχιακός φοιτητής δύναται να
παρακολουθήσει τα μισά μαθήματα του προτεινόμενου
προγράμματος σπουδών.
Επίσης στους μεταπτυχιακούς φοιτητές μπορεί να χορηγηθεί, κατόπιν σχετικής αίτησης στην αρχή εξαμήνου,
αναστολή σπουδών, που δεν μπορεί να υπερβαίνει τα
δύο (2) συνεχόμενα εξάμηνα. Κατά τη διάρκεια της αναστολής, ο μεταπτυχιακός φοιτητής χάνει την ιδιότητα του
φοιτητή. Ο χρόνος αναστολής δεν προσμετράται στην
ανώτατη διάρκεια φοίτησης.
Επιπλέον, κατόπιν αιτιολογημένης αίτησης πριν την
ολοκλήρωση της κανονικής διάρκειας φοίτησης, ο μεταπτυχιακός φοιτητής δύναται να αιτηθεί παράταση
σπουδών, που αφορά στην ολοκλήρωση των σπουδών
ή στην εκπόνηση της μεταπτυχιακής διπλωματικής εργασίας. Επιτρέπεται μόνο σε τεκμηριωμένα εξαιρετικές
περιπτώσεις (ενδεικτικά: ασθένεια, φόρτος εργασίας,
σοβαροί οικογενειακοί λόγοι, στράτευση, εγκυμοσύνη,
λόγοι ανωτέρας βίας), να χορηγείται παράταση σπουδών
μέχρι ένα (1) έτος, κατόπιν αιτιολογημένης απόφασης
της Συνέλευσης του Τμήματος. Μετά το πέρας της παράτασης σπουδών, ο μεταπτυχιακός φοιτητής διαγράφεται
από το Π.Μ.Σ. με απόφαση του συλλογικού οργάνου.
Οι μεταπτυχιακοί φοιτητές έχουν υποχρέωση:
α. Να παρακολουθούν κανονικά και ανελλιπώς το
σύνολο των μαθημάτων του ισχύοντος προγράμματος
σπουδών. Η παρακολούθηση των μαθημάτων του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
είναι υποχρεωτική για τους φοιτητές. Επιτρέπεται μέγιστος αριθμός τριών (3) δικαιολογημένων απουσιών σε
κάθε μάθημα.
β. Να υποβάλλουν έγκαιρα τις εργασίες που τους ανατίθενται
γ. Να σέβονται και να τηρούν τις αποφάσεις των οργάνων του Π.Μ.Σ., καθώς και την ακαδημαϊκή δεοντολογία.
δ. Να υποβάλλουν στη Γραμματεία πριν από την αξιολόγηση της διπλωματικής τους εργασίας υπεύθυνη δή-
λωση ότι σε αυτήν δεν περιέχονται στοιχεία λογοκλοπής.
ε. Να υποβάλλουν κάθε φορά εγκαίρως τα ερωτηματολόγια αξιολόγησης του Π.Μ.Σ., καθώς και κάθε άλλο
ερωτηματολόγιο που αφορά τη λειτουργία του Π.Μ.Σ.
τα οποία θα τους ζητούνται.
Η μη τήρηση όλων των παραπάνω χωρίς σοβαρή και
τεκμηριωμένη δικαιολογία αποτελεί λόγο διαγραφής του
μεταπτυχιακού φοιτητή από το πρόγραμμα.
Μεταπτυχιακός φοιτητής διαγράφεται από το Π.Μ.Σ.,
με απόφαση της Συνέλευσης του Τμήματος, για τους
ακόλουθους λόγους:
α. μη επαρκή πρόοδό του, η οποία τεκμηριώνεται από
τη μη συμμετοχή ή ανεπαρκή συμμετοχή στην εκπαιδευτική διαδικασία, όπως υπέρβαση ορίου απουσιών,
μη συμμετοχή σε εξετάσεις ή αποτυχία σε ένα μάθημα,
β. πλημμελή εκπλήρωση λοιπών υποχρεώσεων που
ορίζονται από τον Κανονισμό, ιδίως υπέρβαση του ανώτατου ορίου σπουδών,
γ. συμπεριφορά που προσβάλλει την ακαδημαϊκή δεοντολογία όπως, π.χ., λογοκλοπή, και
δ. αίτηση του ίδιου του μεταπτυχιακού φοιτητή.
Για θέματα επανεξέτασης μαθημάτων σε οφειλόμενα
μαθήματα ή διαγραφής αποφαίνεται η Συνέλευση του
Τμήματος μετά από αιτιολογημένη πρόταση της Συντονιστικής Επιτροπής, η οποία αποφασίζει για τους όρους
της επανεξέτασης ή τους λόγους διαγραφής.
Οι εγγραφές των εισαγόμενων μεταπτυχιακών φοιτητών αρχίζουν μετά από ανακοίνωση της Γραμματείας
του Τμήματος, στην οποία ορίζεται η χρονική διάρκεια
των εγγραφών και τα δικαιολογητικά που απαιτούνται
για την εγγραφή.
Άρθρο 9
Δικαίωμα Δωρεάν Φοίτησης-Υποτροφίες
Δεν προβλέπεται η καταβολή διδάκτρων ή άλλου τέλους φοίτησης.
Είναι δυνατόν, με απόφαση της Συνέλευσης του Τμήματος, ανάλογα με τα έσοδα του Π.Μ.Σ., να χορηγού-
νται υποτροφίες ή βραβεία αριστείας σε μεταπτυχιακούς
φοιτητές.
Οι υποτροφίες δίνονται με βάση ακαδημαϊκά, αντικειμενικά κριτήρια (ενδεικτικά: αφορούν φοιτητές κανονι-
κής φοίτησης, μέσος όρος βαθμολογίας προηγούμενου
εξαμήνου, κ.λπ.) ή προσφορά υπηρεσιών και πρέπει να
εγγράφονται στον εγκεκριμένο προϋπολογισμό του
Π.Μ.Σ.
Οι όροι χορήγησης, οι υποχρεώσεις και τα δικαιώματα
των υποτρόφων καθορίζονται με απόφαση της Συνέλευσης.
Άρθρο 10
Πρόγραμμα Σπουδών
Α. ΔΟΜΗ ΠΡΟΓΡΑΜΜΑΤΟΣ
Το Π.Μ.Σ. διαρθρώνεται σε τρία (3) εξάμηνα. Στο Α΄
εξάμηνο διδάσκονται τρία (3) μαθήματα υποχρεωτικά
(10 ECTS το κάθε μάθημα). Στο Β΄ εξάμηνο διδάσκονται
τρία (3) υποχρεωτικά μαθήματα (10 ECTS το κάθε μάθημα). Στο Γ΄ εξάμηνο εκπονείται η μεταπτυχιακή διπλω-
ματική εργασία (30 ECTS).
Η επίσημη γλώσσα διεξαγωγής του προγράμματος είναι η ελληνική. Η γλώσσα εκπόνησης της μεταπτυχιακής
διπλωματικής εργασίας μπορεί να είναι η ελληνική και,
με απόφαση του συλλογικού οργάνου (Σ.Ε.) του Π.Μ.Σ.,
μπορεί να είναι και η αγγλική.
A΄ Εξάμηνο [Σύνολο ECTS τριάντα (30)]
α/α Τίτλος Μαθήματος
Τύπος
μαθήματος
(υποχρ./επιλ.)
Ώρες
διδασκαλίας
(/εβδομάδα)
ECTS
Κράτη και διακρατικές σχέσεις: Ελλάδα, Βαλκάνια, Τουρκία
Υ
Πόλεμος, κράτος και οικονομία
Υ
Το ζήτημα της συγκρότησης σύγχρονου κράτους στην Ελλάδα
Υ
Β΄ Εξάμηνο [Σύνολο ECTS τριάντα (30)]
α/α Τίτλος Μαθήματος
Τύπος
μαθήματος
(υποχρ./επιλ.)
Ώρες
διδασκαλίας
(/εβδομάδα)
ECTS
Αποκλεισμοί και διακρίσεις στα σύγχρονα κράτη
Υ
Ιστορία των πολιτικών ιδεολογιών
Υ
Πολιτική και Θρησκεία στη νεωτερικότητα
Υ
Γ΄ Εξάμηνο [Σύνολο ECTS τριάντα (30)]
α/α Τίτλος Μαθήματος
Τύπος
εργασίας
Ώρες
διδασκαλίας
ECTS
Μεταπτυχιακή Διπλωματική Εργασία
Υ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Ο τρόπος εξέτασης και βαθμολόγησης για κάθε μάθημα προτείνεται από τον διδάσκοντα και εγκρίνεται
από τη Σ.Ε.
Β. ΣΥΝΤΟΜΗ ΠΕΡΙΓΡΑΦΗ ΜΑΘΗΜΑΤΩΝ
Χειμερινό Εξάμηνο
Κράτη και διακρατικές σχέσεις: Ελλάδα, Βαλκάνια,
Τουρκία
Το μάθημα αφορά στη θέση των Βαλκανίων και της
Τουρκίας στις διεθνείς σχέσεις από τον 19ο αιώνα μέχρι σήμερα. Βασίζεται σε μία συστημική προσέγγιση και
αναλύει τη διαχρονική επίδραση διαφορετικών διεθνών
συστημάτων στις χώρες της βαλκανικής χερσονήσου.
Το μάθημα δίνει ιδιαίτερη προσοχή στα εξής θέματα:
1) Στον 19ο αιώνα και το Ανατολικό Ζήτημα.
2) Στις συνέπειες της κατάρρευσης του υπαρκτού σοσιαλισμού στην Ανατολική Ευρώπη μετά το 1990.
3) Στην ανάδυση της Τουρκίας σε περιφερειακή δύναμη.
Το μάθημα έχει σεμιναριακή μορφή, όπου οι φοιτητές
θα εξοικειωθούν με τις τυπικές και ουσιαστικές πτυχές
επιστημονικών κειμένων. Στο τέλος του εξαμήνου οι φοιτητές έχουν την υποχρέωση να συγγράψουν μια εργασία
δεκαπέντε (15) σελίδων. Το θέμα της εργασίας μπορεί να
υπερβαίνει τις θεματικές των βαλκανικών θεμάτων, αν
συνδυάζεται με την έρευνα για την τελική μεταπτυχιακή
εργασία.
Πόλεμος, Κράτος και Οικονομία
Το μάθημα αναλύει τη διαλεκτική σχέση ανάμεσα στο
κράτος, τον πόλεμο και την οικονομία. Μέσα από την
ανάλυση των πολύπλοκων σχέσεων που συνδέουν το
οικονομικό, το κοινωνικό και το πολιτικό πλαίσιο διαφορετικών ιστορικών περιόδων με τον πόλεμο, εξετά-
ζονται ο ρόλος των κρατικών θεσμών και της οικονομίας
στον πόλεμο, οι επιπτώσεις του πολέμου στο κράτος, οι
στόχοι και τα μέσα που χρησιμοποιούνται σε διαφορετικά είδη πολέμου στη σύγχρονη εποχή (ολοκληρωτικός
πόλεμος, ανταρτοπόλεμος, νέοι πόλεμοι), καθώς και οι
στρατηγικές και τακτικές των εμπολέμων και ο ρόλος της
τεχνολογίας. Μετά από μια γενική θεωρητική εισαγωγή,
το μάθημα εστιάζει στη μελέτη παραδειγμάτων από τον
Πρώτο και τον Δεύτερο Παγκόσμιο Πόλεμο, τον Ψυχρό
Πόλεμο και τους νέους πολέμους της σημερινής εποχής.
Το ζήτημα της συγκρότησης σύγχρονου κράτους στην
Ελλάδα
Το μάθημα παρακολουθεί την ιστορική εξέλιξη της
ελληνικής κοινωνίας από την εποχή της συγκρότησής
της σε σύγχρονο κράτος μέχρι τη δική μας εποχή, εξετάζοντας κριτικά τη σχετική επιστημονική βιβλιογραφία.
Αναφέρεται σε ερευνητικές μελέτες που προτείνουν συνολικές ερμηνείες σχετικά με τους ιστορικούς όρους συ-
γκρότησης και τα δομικά χαρακτηριστικά του ελληνικού
κράτους, εστιάζοντας στους θεσμούς και τις πρακτικές
του, στις σχέσεις του με την κοινωνία και στον ρόλο του
διακρατικού συστήματος.
Εαρινό εξάμηνο
Αποκλεισμοί και διακρίσεις στα σύγχρονα κράτη
Το μάθημα εμβαθύνει (επιμέρους παραδείγματα, μέθοδοι προσδιορισμού και μέτρησης κοινωνικών απο-
κλεισμών, βιβλιογραφία) στην ιστορία των κοινωνικών
διακρίσεων με επίκεντρο και αφετηρία τα ευρωπαϊκά
κράτη της νεωτερικότητας από το τέλος του 19ου αιώνα
και σε όλη τη διάρκεια του 20ού και τις αρχές του 21ου
αιώνα
Αναφέρεται ειδικότερα:
- Στις πολιτικές πρακτικές υποβάθμισης ανθρώπων
και κοινωνικών ομάδων στα σύγχρονα κράτη (γυναίκες,
παιδιά, ηλικιωμένοι, Εβραίοι, Ρομά, έγχρωμοι, ομοφυλόφιλοι, μειονότητες, πρόσφυγες, μετανάστες, σύγχρονοι
δούλοι) μέσα από τους δημόσιους θεσμούς όπως το νομικό σύστημα ή οι υπηρεσίες εκπαίδευσης και υγείας,
καθώς και μέσα από τους κοινωνικούς θεσμούς όπως
η οικογένεια.
- Στην ιδεολογική θεμελίωση αποκλεισμών και διακρίσεων (κοινωνικός δαρβινισμός, φυλετική θεωρία,
εθνικισμός και η έννοια της μειονότητας, πατριαρχία,
φασισμός, ναζισμός, πολιτικός και θρησκευτικός φονταμενταλισμός).
- Στην αναζήτηση των ιστορικών αφετηριών και της
εξέλιξης των παραπάνω ιδεών μέσα στο πλαίσιο των
ευρωπαϊκών κρατών και των διακρατικών σχέσεων
(αποικιοκρατία, δημιουργία εθνικών κρατών, πόλεμοι,
δικτατορίες, εφαρμογή νέων τεχνολογιών, παγκόσμια
ανισότητα, φτωχοποίηση, οικολογική καταστροφή).
- Στη σημερινή πολιτική, κοινωνική και ιδεολογική τους
διάσταση στην Ελλάδα, στην Ευρώπη και τον κόσμο.
- Στον προσδιορισμό των προσφορότερων πολιτικών
για την αντιμετώπισή τους.
Ιστορία των πολιτικών ιδεολογιών
Στο μάθημα εξετάζεται η ιστορία των πολιτικών ιδεολογιών στην Ευρώπη από τη Γαλλική Επανάσταση ως
σήμερα. Διερευνάται η ιδέα της ιδεολογίας ως πολιτικής
μεταστρατηγικής, η εξέλιξη του συντηρητισμού, του φιλελευθερισμού και του ριζοσπαστισμού τους δυο τε-
λευταίους αιώνες, καθώς και η αλληλόδρασή τους με
τις κοινωνικές συγκρούσεις, τις ιστορικές τομές και τις
συνταγματικές μεταβολές.
Πολιτική και Θρησκεία στη νεωτερικότητα
Το μάθημα εξετάζει ιστορικά τις πολιτικές διαστάσεις
του θρησκευτικού φαινομένου στην Ελλάδα και τον ευρύτερο χώρο της Ανατολικής Μεσογείου, στοχεύοντας
στην κριτική διερεύνηση του ηγεμονικού ρόλου της
θρησκείας (ως κρατικού θεσμού και ιδεολογικού μηχανισμού) στη διαμόρφωση της πολιτικής κουλτούρας και
στις πολιτικές διακυβέρνησης.
Προς αυτήν την κατεύθυνση, στο επίκεντρο του ενδιαφέροντος βρίσκονται οι ακόλουθες ερευνητικές θε-
ματικές:
- η εξέταση της διαδικασίας της εκκοσμίκευσης
- η ανάλυση της σχέσης θρησκείας και εθνικισμού
- η σχέση κράτους - επικρατούσας θρησκείας
- η ιστορική σημασία της θρησκευτικής διαιρετικής
τομής
- ο ρόλος της Εκκλησίας στη διαμόρφωση πολιτικής
- η ιστορική και πολιτική διερεύνηση της σχέσης θρησκείας και αποικιοκρατίας
- η εργαλειακότητα της θρησκείας στις διεθνείς σχέσεις
- η σχέση θρησκείας και πολέμου
- το πολιτικό Ισλάμ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Γ. ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Εφόσον ο μεταπτυχιακός φοιτητής έχει εξετασθεί
επιτυχώς σε όλα τα μαθήματα του πρώτου (Α΄) και του
δεύτερου (Β΄) εξαμήνου του Π.Μ.Σ., μπορεί να ενταχθεί
κατά την έναρξη του τρίτου (Γ΄) εξαμήνου στη διαδικασία
εκπόνησης της μεταπτυχιακής διπλωματικής του εργασίας (Μ.Δ.Ε.).
Για τον σκοπό αυτό, ο μεταπτυχιακός φοιτητής αιτείται
την έναρξη της μεταπτυχιακής διπλωματικής εργασίας.
Στην αίτηση αναγράφεται ο προτεινόμενος τίτλος, ο προτεινόμενος επιβλέπων και επισυνάπτεται περίληψη της
προτεινόμενης εργασίας.
Η Συντονιστική Επιτροπή, εφόσον εγκρίνει την αίτηση,
εισηγείται προς τη Συνέλευση του Τμήματος και η Συνέλευση ορίζει τον επιβλέποντα της Μ.Δ.Ε. και συγκροτεί
Τριμελή Εξεταστική Επιτροπή για την έγκριση της εργασίας, ένα μέλος της οποίας είναι ο επιβλέπων.
Δικαίωμα επίβλεψης διπλωματικών εργασιών έχουν
οι διδάσκοντες όπως αυτοί αναφέρονται στο άρθρο 83
του ν. 4957/2022.
Το αρχείο της μεταπτυχιακής διπλωματικής εργασίας
θα πρέπει να είναι σε συμβατική γραμματοσειρά, πλήρη
στοίχιση, διάστιχο 1,5, αρίθμηση στο κάτω μέρος της
σελίδας, περιθώρια 2,5 cm από όλες τις πλευρές της σελίδας. Στην ιστοσελίδα του μεταπτυχιακού προγράμματος
θα παρέχεται υπόδειγμα εξωφύλλου της διπλωματικής.
Η παρουσίαση της μεταπτυχιακής διπλωματικής εργασίας υποστηρίζεται ενώπιον της Τριμελούς Εξεταστικής
Επιτροπής σε ημερομηνία και τόπο που ορίζεται από την
Συντονιστική Επιτροπή, είτε με φυσική παρουσία εκ του
σύνεγγυς είτε διαδικτυακά. Κατόπιν της έγκρισής της από
την Επιτροπή, αναρτάται υποχρεωτικά στο διαδικτυακό
τόπο της οικείας Σχολής.
Μετά το πέρας της συνεδρίας, τα μέλη της Τριμελούς
Εξεταστικής Επιτροπής βαθμολογούν την εργασία. H
κλίμακα βαθμολογίας είναι: Άριστα (8,5 έως 10), λίαν καλώς (6,5 έως 8,49), καλώς (6 έως 6,49). Ελάχιστος βαθμός
επιτυχίας είναι το έξι (6). Σε περίπτωση που ο μέσος όρος
βαθμολόγησης μιας Μεταπτυχιακής Διπλωματικής Εργασίας είναι κάτω από έξι (6), η εργασία απορρίπτεται.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος, είναι δυνατή η αντι-
κατάσταση του επιβλέποντα ή μέλους της Τριμελούς
Εξεταστικής Επιτροπής (παραίτηση, τελευτή) μετά από
απόφαση της Συνέλευσης του Τμήματος.
Η μεταπτυχιακή διπλωματική εργασία υποβάλλεται
στη βιβλιοθήκη του Τμήματος σε ηλεκτρονική μορφή
cd/dvd σε αρχείο pdf, καθώς και σε 3 έντυπα αντίτυπα.
Οι μεταπτυχιακές διπλωματικές εργασίες, εφόσον
εγκριθούν από την Τριμελή Εξεταστική Επιτροπή, αναρτώνται υποχρεωτικά στον διαδικτυακό τόπο του Τμή-
ματος.
Δεν είναι δυνατή η αλλαγή του θέματος της μεταπτυχιακής διπλωματικής εργασίας του φοιτητή, παρά μόνο
με απόφαση της Σ.Ε., μετά από αιτιολογημένη εισήγηση
του επιβλέποντος καθηγητή. Η αλλαγή θέματος μεταπτυχιακής διπλωματικής εργασίας δεν αποτελεί σε καμία
περίπτωση λόγο για παράταση των προβλεπόμενων
προθεσμιών.
Άρθρο 11
Τρόπος οργάνωσης
της εκπαιδευτικής διαδικασίας
Κάθε εξάμηνο περιλαμβάνει τουλάχιστον δεκατρείς
(13) εβδομάδες διδασκαλίας.
Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήματος,
κατόπιν εισήγησης της Συντονιστικής Επιτροπής του
Π.Μ.Σ.
Η διδακτική δραστηριότητα περιλαμβάνει τον καθορισμό του περιεχομένου του μαθήματος στο πλαίσιο
της ύλης της ειδικότερης θεματικής του, βιβλιογραφία,
σημειώσεις και τρόπο αξιολόγησης.
Τα μαθήματα θα πραγματοποιούνται διά φυσικής παρουσίας.
Το πρόγραμμα είναι πλήρους και υποχρεωτικής παρακολούθησης για το σύνολο των διδασκόμενων μαθημά-
των. Το όριο απουσιών που δικαιούται ο κάθε μεταπτυχιακός σπουδαστής είναι μέχρι τρεις (3) σε κάθε μάθημα,
ασχέτως αν πρόκειται για απουσίες δικαιολογημένες ή
αδικαιολόγητες.
Άρθρο 12
Έλεγχος γνώσεων
1. Η αξιολόγηση των μεταπτυχιακών φοιτητών διενεργείται αποκλειστικά από το διδάσκον προσωπικό του
Π.Μ.Σ. Ο έλεγχος στα επιμέρους μαθήματα θα γίνεται
με εκπόνηση εργασιών.
2. Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από μηδέν
(0) έως δέκα (10), ως εξής: Άριστα (8,5 έως 10), Λίαν Καλώς (6,5 έως 8,49), Καλώς (6 έως 6,49). Προκειμένου να
θεωρηθεί επιτυχής η ολοκλήρωση ενός μαθήματος, θα
πρέπει τόσο ο εν λόγω μέσος όρος όσο και ο βαθμός εξετάσεως εκάστου μαθήματος να είναι τουλάχιστον έξι (6).
3. Ο μεταπτυχιακός φοιτητής που αποτυγχάνει στις
εργασίες ενός μαθήματος βαθμολογείται με βαθμό «Ε»
(Επανάληψη). O φοιτητής που βαθμολογείται με βαθμό
«Ε» σε ένα ή δύο μαθήματα ενός εξαμήνου επανεξετάζεται μία και μόνο φορά σε αυτά σε διάστημα τριών μηνών
από την έκδοση των αποτελεσμάτων. Σε περίπτωση νέας
αποτυχίας αποβάλλεται από το Π.Μ.Σ., με απόφαση της
Συνέλευσης του Τμήματος. Αν ένας φοιτητής βαθμολογηθεί με βαθμό «Ε» σε περισσότερα από δύο μαθήματα
ενός εξαμήνου αποβάλλεται από το Π.Μ.Σ., με απόφαση
της Συνέλευσης του Τμήματος.
4. Οι φοιτητές που θεωρούν ότι αδικήθηκαν στη βαθμολόγησή τους σε ένα μάθημα έπειτα από δύο συνεχείς
αποτυχίες, έχουν το δικαίωμα να απευθύνονται σε Τριμελή Επιτροπή, η οποία θα ορίζεται από τη Συντονιστι-
κή Επιτροπή, ειδικά για τη συγκεκριμένη περίπτωση. Η
Τριμελής Επιτροπή θα εξετάζει το θέμα και θα εισηγείται
στη Συνέλευση του Τμήματος, η οποία θα εκδίδει την
τελική απόφαση για την επανεξέτασή τους. Στην Τριμελή
Επιτροπή θα συμμετέχει και ο διδάσκων καθηγητής, ο
οποίος βαθμολόγησε το μάθημα.
5. Βαθμός «ΕΛΛ» (ελλιπώς) δίδεται από τον διδάσκοντα
σε ειδικές περιπτώσεις κατά την κρίση του, όπως αδυναμία του μεταπτυχιακού φοιτητή να παραδώσει εργασία
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
για λόγους επαγγελματικούς ή υγείας. Στην περίπτωση
αυτή, ορίζεται νέα τακτή προθεσμία και εφόσον εντός
αυτής ο σπουδαστής εκπληρώσει όλες του τις υποχρεώσεις, ο βαθμός «ΕΛΛ» (ελλιπώς) δύναται να αντικατα-
σταθεί με κανονικό βαθμό.
6. Ο βαθμός του Διπλώματος Μεταπτυχιακών Σπουδών (Δ.Μ.Σ.) προκύπτει από τον σταθμικό μέσο όρο των
μαθημάτων του Π.Μ.Σ. και της Μεταπτυχιακής Διπλωματικής Εργασίας (η στάθμιση γίνεται από τις πιστωτικές
μονάδες των μαθημάτων και της Μ.Δ.Ε.) και υπολογίζεται, με ακρίβεια δεύτερου δεκαδικού ψηφίου, με τον
ακόλουθο τρόπο:
O βαθμός κάθε μαθήματος και της Μεταπτυχιακής Διπλωματικής Εργασίας πολλαπλασιάζεται με τον αντίστοι-
χο αριθμό πιστωτικών μονάδων (ECTS) και το άθροισμα
των γινομένων διαιρείται με τον αριθμό των πιστωτικών
μονάδων που απαιτούνται για τη λήψη του Δ.Μ.Σ.
Συγκεκριμένα:
Βαθμός Δ.Μ.Σ. =
Βαθμός μαθήματος 1 Χ ECTS μαθήματος 1 + Βαθμός μαθήματος 2 Χ ECTS μαθήματος 2 + …+
Βαθμός Μεταπτυχιακής Διπλωματικής Εργασίας Χ ECTS Μεταπτυχιακής Διπλωματικής
Εργασίας) / Συνολικός αριθμός ECTS.
Άρθρο 13
Όργανα Διοίκησης του Π.Μ.Σ.
Τα αρμόδια Όργανα για τη διοίκηση και λειτουργία
του Π.Μ.Σ. είναι:
Η Σύγκλητος του Α.Π.Θ., η οποία ασκεί αρμοδιότητες
όπως αυτές ορίζονται κατά την κείμενη νομοθεσία
Η Επιτροπή Μεταπτυχιακών Σπουδών του Α.Π.Θ., που
αποτελείται από τον Αντιπρύτανη, ως Πρόεδρο, που είναι αρμόδιος για τα ακαδημαϊκά θέματα και από ένα
(1) μέλος Διδακτικού Ερευνητικού Προσωπικού (Δ.Ε.Π.)
από κάθε Σχολή και ένα μέλος που προέρχεται από τις
κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.).
Η Συνέλευση του Τμήματος, η οποία ασκεί τις αρμοδιότητες της παρ. 2 του άρθρου 82 του ν. 4957/2022.
Η Συντονιστική Επιτροπή (Σ.Ε.), η οποία αποτελείται
από τον Διευθυντή του Π.Μ.Σ. και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήμα-
τος, που έχουν συναφές γνωστικό αντικείμενο με αυτό
και αναλαμβάνουν διδακτικό έργο στο Π.Μ.Σ. Τα μέλη
της Σ.Ε. καθορίζονται με απόφαση της Συνέλευσης του
Τμήματος.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας
καθηγητής ή αναπληρωτής καθηγητής και ορίζεται με
απόφαση της Συνέλευσης του Τμήματος με διετή θητεία,
με δυνατότητα ανανέωσης χωρίς περιορισμό.
Άρθρο 14
Διδάσκοντες
Το διδακτικό έργο των Προγραμμάτων Μεταπτυχιακών Σπουδών ανατίθεται από το αρμόδιο όργανο στις
ακόλουθες κατηγορίες διδασκόντων:
1. Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.).
2. Ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ίδιου ή άλλου Α.Ε.Ι.
3. Συνεργαζόμενους Καθηγητές.
4. Εντεταλμένους διδάσκοντες.
5. Επισκέπτες Καθηγητές ή επισκέπτες ερευνητές.
6. Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α΄ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
7. Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής υπό την
επίβλεψη διδάσκοντος του Π.Μ.Σ.
Στις υποχρεώσεις των διδασκόντων περιλαμβάνονται,
μεταξύ άλλων, η περιγραφή του μαθήματος ή των διαλέξεων, η παράθεση της βιβλιογραφίας, ο τρόπος εξέτασης
του μαθήματος, η επικοινωνία με τους μεταπτυχιακούς
φοιτητές.
Άρθρο 15
Πόροι Προγράμματος - Οικονομική Διαχείριση
Οι πόροι του Π.Μ.Σ. προέρχονται από:
α) δωρεές, χορηγίες και πάσης φύσεως οικονομικές
ενισχύσεις,
β) κληροδοτήματα,
γ) πόρους από ερευνητικά έργα ή προγράμματα,
δ) ίδιους πόρους του Ανώτατου Εκπαιδευτικού Ιδρύματος και
ε) κάθε άλλη νόμιμη αιτία.
Η διαχείριση των πόρων του Π.Μ.Σ. γίνεται από τον
Ειδικό Λογαριασμό Κονδυλίων Έρευνας (Ε.Λ.Κ.Ε.) του
Α.Π.Θ.
Άρθρο 16
Αξιολόγηση - Περιοδική Αξιολόγηση Π.Μ.Σ.
Η αξιολόγηση των μαθημάτων διενεργείται σύμφωνα
με τα ισχύοντα πρότυπα του Α.Π.Θ. Μετά την ολοκλήρωση ενός μαθήματος, οι μεταπτυχιακοί φοιτητές το
αξιολογούν ηλεκτρονικά, μέσω του πληροφοριακού
Συστήματος της ΜΟ.ΔΙ.Π. του Α.Π.Θ.
Η αξιολόγηση των διδασκόντων γίνεται με κριτήρια τις
γνώσεις και την ικανότητα μετάδοσής τους στους φοιτητές, το επίπεδο της προετοιμασίας τους, τη χρησιμοποίη-
ση της πλέον σύγχρονης και διεθνώς καθιερωμένης - για
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
υψηλού επιπέδου μεταπτυχιακές σπουδές - βιβλιογραφίας, την προθυμία τους να απαντούν σε ερωτήσεις,
την έγκαιρη βαθμολόγηση και επιστροφή εργασιών και
γραπτών εξετάσεων, την τήρηση των ωρών διδασκαλίας
του μαθήματος και των ωρών γραφείου, κ.λπ.
Το Π.Μ.Σ. αξιολογείται στο πλαίσιο της περιοδικής αξιολόγησης / πιστοποίησης της ακαδημαϊκής μονάδας από
την Εθνική Αρχή Ανώτατης Εκπαίδευσης.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από κάθε Π.Μ.Σ., ο βαθμός εκπλήρωσης των στόχων που είχαν τεθεί κατά την
ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές, η σκοπιμότητα παράτασης
λειτουργίας του, καθώς και λοιπά σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση.
Αν κατά το στάδιο της αξιολόγησης κριθεί ότι δεν πληροί τις προϋποθέσεις συνέχισης της λειτουργίας του, η
λειτουργία του ολοκληρώνεται με την αποφοίτηση των
ήδη εγγεγραμμένων φοιτητών σύμφωνα με την απόφαση ίδρυσης και τον κανονισμό μεταπτυχιακών και
διδακτορικών σπουδών.
Άρθρο 17
Ακαδημαϊκή δεοντολογία και λογοκλοπή
1. Καταθέτοντας οποιαδήποτε μεταπτυχιακή εργασία,
ο μεταπτυχιακός φοιτητής υποχρεούται να αναφέρει αν
χρησιμοποίησε το έργο και τις απόψεις άλλων. Η αντιγραφή θεωρείται σοβαρό ακαδημαϊκό παράπτωμα.
Λογοκλοπή θεωρείται η αντιγραφή εργασίας κάποιου
άλλου, καθώς και η χρησιμοποίηση εργασίας άλλου
-δημοσιευμένης ή μη- χωρίς τη δέουσα αναφορά. Η
παράθεση οποιουδήποτε υλικού τεκμηρίωσης, ακόμη
και από μελέτες του ιδίου του υποψηφίου, χωρίς σχετική αναφορά, μπορεί να στοιχειοθετήσει απόφαση της
Συνέλευσης του οικείου Τμήματος για διαγραφή του.
Στις παραπάνω περιπτώσεις και μετά από αιτιολογημένη
εισήγηση του επιβλέποντος καθηγητή, η Συνέλευση του
Τμήματος μπορεί να αποφασίσει τη διαγραφή του.
2. Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται στη Συντονιστική
Επιτροπή του Π.Μ.Σ. για κρίση και εισήγηση για αντιμετώπιση του προβλήματος στη Συνέλευση του Τμήματος.
Ως παραβάσεις θεωρούνται και τα παραπτώματα της
αντιγραφής ή της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας
από μεταπτυχιακό φοιτητή κατά τη συγγραφή εργασιών
στο πλαίσιο των μαθημάτων ή την εκπόνηση μεταπτυχιακής διπλωματικής εργασίας.
Άρθρο 18
Απονομή Διπλώματος Μεταπτυχιακών Σπουδών
Η Συνέλευση του Τμήματος διαπιστώνει την επιτυχή
ολοκλήρωση της φοίτησης και αποφασίζει να απονεμηθεί το Δίπλωμα Μεταπτυχιακών Σπουδών στους απο-
φοιτήσαντες.
Ο τίτλος του Διπλώματος Μεταπτυχιακών Σπουδών
(Δ.Μ.Σ.) είναι δημόσιο έγγραφο και εκδίδεται από τη
Γραμματεία του Τμήματος Πολιτικών Επιστημών. Στο Δίπλωμα αναγράφονται το Τμήμα, το έμβλημα του Α.Π.Θ.,
η χρονολογία περάτωσης των σπουδών, η χρονολογία
έκδοσης του Δ.Μ.Σ., ο αριθμός πρωτοκόλλου αποφοίτησης, ο τίτλος του Π.Μ.Σ., τα στοιχεία του μεταπτυχιακού
φοιτητή και ο χαρακτηρισμός αξιολόγησης Καλώς, Λίαν
Καλώς, Άριστα.
Επιπλέον του Διπλώματος Μεταπτυχιακών Σπουδών,
χορηγείται Παράρτημα Διπλώματος, το οποίο είναι ένα
επεξηγηματικό έγγραφο που παρέχει πληροφορίες
σχετικά με την φύση, το επίπεδο, το γενικότερο πλαίσιο εκπαίδευσης, το περιεχόμενο και το καθεστώς των
σπουδών, οι οποίες ολοκληρώθηκαν με επιτυχία και δεν
υποκαθιστά τον επίσημο τίτλο σπουδών ή την αναλυτική
βαθμολογία των μαθημάτων.
Οι αποφοιτήσαντες μεταπτυχιακοί φοιτητές μπορούν
να λαμβάνουν, και πριν από την επίσημη αναγόρευσή
τους ως διπλωματούχων, πιστοποιητικό για την επιτυχή
αποπεράτωση του κύκλου σπουδών του Π.Μ.Σ.
Το τελετουργικό αποφοίτησης ορίζεται με απόφαση
της Συνέλευσης του Τμήματος Πολιτικών Επιστημών.
Άρθρο 19
Μεταβατικές Διατάξεις
Όσα θέματα δεν προβλέπονται με την παρούσα πράξη
ρυθμίζονται με την ισχύουσα νομοθεσία.
Η ισχύς της απόφασης άρχεται με την δημοσίευσή της.
Β) Την έγκριση από το ακαδημαϊκό έτος 2024-2025
του Κανονισμού Λειτουργίας του Προγράμματος Μεταπτυχιακών Σπουδών με τίτλο «Πολιτική Ιστορία (Political
History)» του Τμήματος Πολιτικών Επιστημών της Σχολής
Κοινωνικών και Οικονομικών Επιστημών του Αριστοτελείου Πανεπιστημίου Θεσσαλονίκης, ως ακολούθως:
Άρθρο 1
Αντικείμενο - Σκοπός του Π.Μ.Σ.
Το Τμήμα Πολιτικών Επιστημών της Σχολής Κοινωνικών και Οικονομικών Επιστημών οργανώνει και λειτουρ-
γεί Π.Μ.Σ. με τίτλο «Πολιτική Ιστορία (Political History)».
Αντικείμενο του Π.Μ.Σ. είναι η μελέτη του πολιτικού
φαινομένου μέσα από την οπτική της Πολιτικής Ιστορίας,
του ερευνητικού πεδίου που συνδυάζει στην προσέγγισή
του τα θεωρητικά και εμπειρικά εργαλεία της Ιστορίας
με εκείνα της Πολιτικής Επιστήμης. Συγκεκριμένα, αντικείμενο διδασκαλίας, μελέτης και έρευνας είναι οι πα-
ράγοντες που διαμόρφωσαν τον κόσμο των σύγχρονων
κρατών και της σύγχρονης πολιτικής, σε τοπικό, εθνικό,
περιφερειακό και διεθνές επίπεδο, από την εποχή της
ανάδυσης της ευρωπαϊκής νεωτερικότητας μέχρι τη σύγχρονη πλανητική εποχή. Στο πλαίσιο αυτό εντάσσεται,
μεταξύ άλλων, και η μελέτη της ιστορικής διαδρομής
της Ελλάδας στον σύγχρονο κόσμο από την εποχή της
ίδρυσης του ελληνικού κράτους.
Σκοπός του Π.Μ.Σ. είναι να καλύψει το ερευνητικό
πεδίο της Πολιτικής Ιστορίας, στο οποίο συναντώνται
και συνδιαλέγονται η Ιστορία και η Πολιτική Επιστήμη,
συμβάλλοντας στη διεπιστημονική, κριτική και πολυδιάστατη προσέγγιση του πολιτικού φαινομένου με την
ανάδειξη της ιστορικότητάς του. Στόχος είναι η εμβάθυνΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
ση και η εξειδίκευση των γνώσεων των φοιτητών με την
εμπέδωση των ερευνητικών μεθόδων της Ιστορίας και
των εννοιολογικών εργαλείων της Πολιτικής Επιστήμης,
καθώς και με τη συστηματική εξάσκησή τους στην εμπειρική και αρχειακή έρευνα.
Το πρόγραμμα αποβλέπει στη βελτίωση των δυνατοτήτων επαγγελματικής κατάρτισης και αποκατάστασης
των αποφοίτων, καθώς τους προσφέρει στέρεες γνώσεις και πολύτιμες ερευνητικές δεξιότητες και ικανότη-
τες, τις οποίες μπορούν να αξιοποιήσουν στην κριτική
ανάλυση τόσο του ιστορικού παρελθόντος όσο και της
τρέχουσας πολιτικής πραγματικότητας. Οι γνώσεις και
οι ερευνητικές δεξιότητες και ικανότητες που αποκτούν
οι φοιτητές τους καθιστούν ικανούς να εξετάζουν και
να ερμηνεύουν το πολιτικό και κοινωνικό γίγνεσθαι με
εφόδιο την ιστορική μεθοδολογική προσέγγιση, η οποία
επιτρέπει τη σύνδεση και σύγκριση του παρόντος με το
παρελθόν και την εξήγηση του πρώτου στη βάση της
ιστορικής εμπειρίας.
Τα μαθησιακά αποτελέσματα και τα προσόντα όσων
παρακολουθήσουν επιτυχώς το Π.Μ.Σ. είναι τα εξής:
Α) Μαθησιακά αποτελέσματα: Με την ολοκλήρωση
του Π.Μ.Σ. οι φοιτητές θα είναι σε θέση να:
• χειρίζονται τα μεθοδολογικά και εννοιολογικά εργαλεία της Ιστορίας και της Πολιτικής Επιστήμης και να
τα αξιοποιούν συνδυαστικά στη μελέτη του πολιτικού
φαινομένου,
• εξηγούν με πολυπαραγοντικούς και συγκριτικούς
όρους τη διαμόρφωση και τους μετασχηματισμούς του
νεότερου και σύγχρονου κόσμου,
• αναλύουν την εθνοκρατική πολιτική εντάσσοντάς
την σε διεθνή/παγκόσμια πλαίσια,
• μελετούν κριτικά την πρωτογενή (ιστορικά τεκμήρια /
πηγές) και τη δευτερογενή βιβλιογραφία,
• διεξάγουν επιστημονική έρευνα σύμφωνα με τις μεθοδολογικές αρχές και τους κανόνες της Ιστορίας και της
Πολιτικής Επιστήμης,
• αποτιμούν κριτικά την εξέλιξη του ερευνητικού πεδίου της Πολιτικής Ιστορίας.
Β) Τα προσόντα όσων παρακολουθήσουν επιτυχώς το
Πρόγραμμα είναι:
- εμβάθυνση και εξειδίκευση της γνώσης,
- εξοικείωση με τη μεθοδολογία και την πρακτική της
ιστορικής έρευνας και τις έννοιες της Πολιτικής Επιστήμης,
- ανάπτυξη της διεπιστημονικής σκέψης και της δυνατότητας παραγωγής νέων ερευνητικών ιδεών,
- ικανότητα εκπόνησης έρευνας και επιστημονικής
εργασίας,
- ικανότητα επεξεργασίας, ανάλυσης, σύνθεσης και
ερμηνείας πληροφοριών,
- δυνατότητα εφαρμογής της θεωρητικής και της ιστορικής γνώσης στην πράξη,
- ικανότητα προσαρμογής σε νέες καταστάσεις, λήψης
αποφάσεων και επίλυσης προβλημάτων,
- δυνατότητα αυτόνομης και συνεργατικής εργασίας,
- βελτίωση των επικοινωνιακών ικανοτήτων,
- απόκτηση κοινωνικής, επαγγελματικής και ηθικής
υπευθυνότητας και αυτονομίας.
Οι μεταπτυχιακές σπουδές αποσκοπούν στην προαγωγή της γνώσης, την ανάπτυξη της έρευνας και των
τεχνών, καθώς και την ικανοποίηση των εκπαιδευτικών,
ερευνητικών, κοινωνικών, πολιτιστικών και αναπτυξιακών αναγκών της χώρας, στην κατάρτιση επιστημόνων
υψηλού επιπέδου ικανών να συμβάλουν σε θεωρητικές
και εφαρμοσμένες περιοχές συγκεκριμένων γνωστικών
κλάδων, ειδικές θεματικές ενότητες ή επιμέρους κλάδους των γνωστικών αντικειμένων του πρώτου κύκλου
σπουδών των Τμημάτων, καθώς και στην παραγωγή
και μετάδοση γνώσεων, τεχνογνωσίας, μεθοδολογιών,
εργαλείων και ερευνητικών αποτελεσμάτων στον επιστημονικό χώρο που δραστηριοποιείται το κάθε Τμήμα.
Άρθρο 2
Απονεμόμενος Τίτλος Π.Μ.Σ.
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) με τίτλο «Πολιτική Ιστορία».
Η επιτυχής ολοκλήρωση του Π.Μ.Σ. οδηγεί στο επίπεδο επτά (7) του Εθνικού και Ευρωπαϊκού Πλαισίου
Προσόντων σύμφωνα με το άρθρο 47 του ν. 4763/2020
(Α΄ 254).
Άρθρο 3
Όργανα του Π.Μ.Σ.
Αρμόδια Όργανα για τη διοίκηση, οργάνωση και λειτουργία του Π.Μ.Σ. είναι:
I. Η Σύγκλητος του Ιδρύματος, η οποία είναι επιφορτισμένη με τα θέματα ακαδημαϊκού, διοικητικού, και ορ-
γανωτικού χαρακτήρα των Π.Μ.Σ., και ασκεί όσες αρμοδιότητες σχετικά με τα Π.Μ.Σ. δεν ανατίθενται από το
νόμο σε άλλα όργανα.
II. Η Επιτροπή Μεταπτυχιακών Σπουδών που συγκροτείται με απόφαση της Συγκλήτου και αποτελείται από
τον αρμόδιο Αντιπρύτανη, ο οποίος εκτελεί χρέη Προέδρου, καθώς επίσης και από ένα (1) μέλος Διδακτικού
Ερευνητικού Προσωπικού (Δ.Ε.Π.) από κάθε Σχολή του
Α.Π.Θ., και από ένα (1) μέλος που προέρχεται από τις
κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Α.Π.Θ. Τα μέλη της Επιτροπής έχουν
εμπειρία στην οργάνωση και συμμετοχή σε προγράμματα δεύτερου κύκλου. Η θητεία της Επιτροπής είναι δύο
(2) ακαδημαϊκά έτη.
III. Η Συνέλευση του Τμήματος, η οποία έχει τις εξής
αρμοδιότητες:
1. συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2. αναθέτει το διδακτικό έργο στους διδάσκοντες του
Π.Μ.Σ.,
3. εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
5. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
6. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
Με απόφαση της Συνέλευσης του Τμήματος οι αρμοδιότητες των περ. 1) και 4) δύναται να μεταβιβάζονται
στη Συντονιστική Επιτροπή (Σ.Ε.) του Π.Μ.Σ.
IV. Η Συντονιστική Επιτροπή (Σ.Ε.) του Π.Μ.Σ. η οποία
απαρτίζεται από τον Διευθυντή του Π.Μ.Σ. και τέσσερα
(4) μέλη Δ.Ε.Π. του Τμήματος που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης του Τμήματος και έχει τις
εξής αρμοδιότητες:
1. καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς τον Ειδικό Λογαριασμό Κονδυλίων Έρευνας (Ε.Λ.Κ.Ε.), εξαιρουμένων
των τριμηνιαίων αναμορφώσεων των ετήσιων προϋπολογισμών της περ. β) της παρ. 3 του άρθρου 239 του
ν. 4957/2022,
2. καταρτίζει τον απολογισμό του Π.Μ.Σ. και εισηγείται
την έγκρισή του προς τη Συνέλευση του Τμήματος,
3. εγκρίνει τη διενέργεια δαπανών του Π.Μ.Σ. και δύναται να μεταβιβάζει την αρμοδιότητα αυτή στον Διευ-
θυντή του Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό Μεταπτυχιακών Προγραμμάτων Σπουδών,
5. εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6. εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8. εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Στη Σ.Ε. δύναται να συμμετέχουν Ομότιμοι Καθηγητές
του Τμήματος, εφόσον παρέχουν διδακτικό έργο στο
Π.Μ.Σ.
V. Ο Διευθυντής του Π.Μ.Σ. ο οποίος προέρχεται από
τα μέλη Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με
απόφαση της Συνέλευσης του Τμήματος για διετή θητεία,
με δυνατότητα ανανέωσης χωρίς περιορισμό και δεν
δικαιούται επιπλέον αμοιβή για το διοικητικό του έργο.
Ο Διευθυντής έχει τις αρμοδιότητες που προβλέπονται
στην παρ. 4 του άρθρου 82 του ν. 4957/2022:
1. προεδρεύει της Σ.Ε. και συντάσσει την ημερήσια
διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3. εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του Π.Μ.Σ. σύμφωνα
με το άρθρο 234 του ν. 4957/2022 και ασκεί τις αντίστοιχες αρμοδιότητες,
5. παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
Μεταπτυχιακών Προγραμμάτων Σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οποιασδήποτε αποζημίωσης
για την εκτέλεση των αρμοδιοτήτων που τους ανατίθενται και σχετίζεται με την εκτέλεση των καθηκόντων
τους.
Η Γραμματειακή Υποστήριξη του Π.Μ.Σ. παρέχεται από
το Τμήμα Πολιτικών Επιστημών. Η Γραμματεία του Π.Μ.Σ.
είναι υπεύθυνη για την τήρηση φακέλων και βαθμολογιών των μεταπτυχιακών φοιτητών. Επίσης, ενημερώνει
τους μεταπτυχιακούς φοιτητές για θέματα σχετικά με την
οργάνωση και λειτουργία του Π.Μ.Σ. Τέλος, είναι υπεύθυνη για την προετοιμασία των θεμάτων που εισάγονται
στη Συνέλευση του Τμήματος.
Άρθρο 4
Κατηγορίες Υποψηφίων σε Π.Μ.Σ.
Στο Π.Μ.Σ. γίνονται δεκτοί κάτοχοι τίτλων πρώτου κύκλου σπουδών Τμημάτων Α.Ε.Ι. της ημεδαπής και της
αλλοδαπής και ειδικότερα:
1. Κάτοχοι τίτλων πρώτου κύκλου σπουδών Α.Ε.Ι. της
ημεδαπής.
2. Κάτοχοι τίτλων πρώτου κύκλου σπουδών ομοταγών
Ιδρυμάτων της αλλοδαπής.
Η αναγνώριση τίτλων σπουδών της αλλοδαπής για
εισαγωγή σε μεταπτυχιακό πρόγραμμα σπουδών, γίνεται από τα Ακαδημαϊκά Τμήματα. Σε περίπτωση που ο
πρώτος κύκλος σπουδών έχει πραγματοποιηθεί στην
αλλοδαπή, ο υποψήφιος δεν υποχρεούται να φέρει την
ισοτιμία τίτλων σπουδών από τον Δ.Ο.Α.Τ.Α.Π. Ακόμα
κι αν προσκομίσει ισοτιμία, η αναγνώριση πάλι γίνεται
από το Τμήμα.
Τα Ακαδημαϊκά Τμήματα έχουν την ευθύνη της ακαδημαϊκής και μόνο αναγνώρισης των τίτλων σπουδών και
όχι της ισοτιμίας. Για την ισοτιμία των τίτλων σπουδών,
την ευθύνη εξακολουθεί να έχει ο Δ.Ο.Α.Τ.Α.Π.
Οι ενδιαφερόμενοι, που έχουν κάνει ήδη αίτηση ή
φοιτούν σε Π.Μ.Σ., υπό την αίρεση της προσκόμισης
ατομικής πράξης αναγνώρισης από τον Δ.Ο.Α.Τ.Α.Π.,
απαλλάσσονται από αυτήν την υποχρέωση και η αίτησή τους ή η συνέχιση των σπουδών τους εξετάζεται με
βάση τα κριτήρια του νέου νόμου.
Τρόπος ελέγχου του γενικού τύπου τίτλου πρώτου
κύκλου σπουδών:
1. η γνησιότητα πιστοποιείται:
1.1. με σφραγίδα της Χάγης,
1.2. με κατάθεση του πτυχίου και ταυτόχρονη ενημέρωση του Πανεπιστημίου της Αλλοδαπής από τον εν-
διαφερόμενο. Η ενημέρωση συνοδεύεται με επίσημο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
email του Πανεπιστημίου της Αλλοδαπής δίνοντας στην
Γραμματεία του εκάστοτε Ακαδημαϊκού Τμήματος τη δυνατότητα να ελέγξει τη γνησιότητα,
2. σε περίπτωση που χρειάζεται η ειδικότητα που
απονέμει ο τίτλος σπουδών, ο έλεγχος γίνεται από την
αναγραφή του στο πτυχίο και την αναλυτική βαθμολογία
ή το Παράρτημα Διπλώματος,
3. σε περίπτωση που μας ενδιαφέρει ο βαθμός, χρησιμοποιούμε την αντιστοίχιση με τη διαδικασία που γνω-
στοποιήθηκε από τον Δ.Ο.Α.Τ.Α.Π.,
4. η ακαδημαϊκή αναγνώριση αφορά μόνο τη συγκεκριμένη διαδικασία, κατοχυρώνεται με απόφαση της
Συνέλευσης του Τμήματος και δεν δίνεται στον ενδιαφερόμενο. Αν ο υποψήφιος θέλει σχετική βεβαίωση θα
πρέπει να αποταθεί στον Δ.Ο.Α.Τ.Α.Π. για Ισοτιμία.
Άρθρο 5
Αριθμός Εισακτέων, Κριτήρια
και Διαδικασία Επιλογής Εισακτέων
Ο αριθμός εισακτέων κατ’ έτος ορίζεται κατά ανώτερο όριο σε δεκαπέντε (15) μεταπτυχιακούς φοιτητές. Το
Π.Μ.Σ. δεν μπορεί να λειτουργήσει με λιγότερο από οκτώ
(8) μεταπτυχιακούς φοιτητές.
Το Π.Μ.Σ κατόπιν απόφασης της Συνέλευσης του
Τμήματος, προκηρύσσει θέσεις με ανοικτή διαδικασία.
Ειδικότερα, στην προκήρυξη αναφέρονται οι προϋποθέσεις εισαγωγής, ο αριθμός εισακτέων, οι κατηγορίες
υποψηφίων, ο τρόπος εισαγωγής, τα κριτήρια επιλογής,
κ.λπ., οι προθεσμίες υποβολής αιτήσεων καθώς και τα
δικαιολογητικά που απαιτούνται.
Η προκήρυξη εισαγωγής μεταπτυχιακών φοιτητών δημοσιεύεται στην ιστοσελίδα του Τμήματος. Οι αιτήσεις
συνοδευόμενες με τα απαραίτητα δικαιολογητικά κατατίθενται στη Γραμματεία του Τμήματος, είτε σε έντυπη
είτε σε ηλεκτρονική μορφή.
Τα κριτήρια επιλογής των εισακτέων περιλαμβάνουν:
I. Κατοχή πτυχίου / διπλώματος πρώτου κύκλου σπουδών της ημεδαπής ή της αλλοδαπής.
II. Αναλυτική βαθμολογία στα προπτυχιακά μαθήματα
που είναι σχετικά με το Π.Μ.Σ και αξιολογεί η Επιτροπή
Επιλογής Μεταπτυχιακών Φοιτητών.
III. Επίδοση στην Διπλωματική Εργασία σχετική με
το Π.Μ.Σ, όπου αυτή προβλέπεται στον πρώτο κύκλο
σπουδών.
IV. Εμπεριστατωμένη ερευνητική πρόταση 1.500-2.000
λέξεων, από την οποία να προκύπτουν τα ερευνητικά ενδιαφέροντα του φοιτητή, ο βαθμός της βιβλιογραφικής
ενημέρωσής του και η ικανότητά του να εκπονεί σχέδιο
επιστημονικής μελέτης.
V. Πλήρες βιογραφικό και φάκελος με τις τυχόν δημοσιευμένες μελέτες ή εργογραφία του υποψηφίου.
VI. Επαρκής γνώση της αγγλικής γλώσσας ως απαραίτητη προϋπόθεση, σε επίπεδο που ορίζεται από τη Συνέ-
λευση του Τμήματος. Το Π.Μ.Σ. δέχεται υποψήφιους με
το παρακάτω επίπεδο γνώσης ξένης γλώσσας. Πιστοποιητικό καλής (επιπέδου B2) ή πολύ καλής (επιπέδου C1)
ή άριστης γνώσης (επιπέδου C2) της αγγλικής γλώσσας,
σύμφωνα με το σύστημα του Συμβουλίου της Ευρώπης,
το οποίο γίνεται αποδεκτό από το Α.Σ.Ε.Π. Εναλλακτικά
μπορεί να υποβληθεί πτυχίο ή μεταπτυχιακό δίπλωμα
ελληνικού Πανεπιστημίου ή ομοταγούς Πανεπιστημίου
της αλλοδαπής, από το οποίο προκύπτει η επιτυχής ολοκλήρωση αγγλόφωνου προπτυχιακού ή μεταπτυχιακού
προγράμματος.
VII. Συστατικές Επιστολές. (Μία συστατική επιστολή
από μέλος Δ.Ε.Π. σε προηγούμενη φάση σπουδών του
υποψήφιου).
VIII. Συνέντευξη από τριμελή Επιτροπή Επιλογής Μεταπτυχιακών Φοιτητών (Ε.Ε.Μ.Φ.), όπως αυτή έχει οριστεί
από τη Συνέλευση απαρτιζόμενη από μέλη Δ.Ε.Π. και
Ε.ΔΙ.Π. που έχουν αναλάβει μεταπτυχιακό έργο στο συγκεκριμένο Π.Μ.Σ. «Πολιτική Ιστορία».
IX. Πλέον των παραπάνω δικαιολογητικών ο υποψήφιος δύναται να υποβάλλει, εφόσον τα διαθέτει:
1. Δίπλωμα ή διπλώματα μεταπτυχιακών σπουδών σε
ελληνικό Πανεπιστήμιο ή ομοταγές Ίδρυμα της αλλοδαπής.
2. Διδακτορικό τίτλο ελληνικού Πανεπιστημίου ή ομοταγούς Ιδρύματος της αλλοδαπής.
3. Πιστοποιητικά για πιθανή καλή γνώση (Β2) της γαλλικής, γερμανικής, ιταλικής, ισπανικής ή ρωσικής γλώσσας.
Εάν ο υποψήφιος είναι αλλοδαπός μπορεί να καταθέσει
πιστοποιητικά για τη γνώση και της ελληνικής γλώσσας.
4. Αποδεικτικά έγγραφα για τυχόν ερευνητική και συγγραφική δραστηριότητα, για συμμετοχή σε εκπαιδευτικά
προγράμματα κινητικότητας σπουδαστών και για επαγγελματική εμπειρία ή συναφούς.
X. Οι αλλοδαποί υποψήφιοι, ως απαραίτητη προϋπόθεση για την εισαγωγή τους σε Π.Μ.Σ. οφείλουν να προ-
σκομίσουν βεβαίωση ελληνομάθειας ή πιστοποιητικό
επιπέδου τουλάχιστον Β2.
Τα ανωτέρω δικαιολογητικά υποβάλλονται είτε ως
ακριβές αντίγραφο είτε ως απλή φωτοτυπία.
Ο τρόπος αξιολόγησης (μοριοδότηση) των ανωτέρω
κριτηρίων ανήκει στην αρμοδιότητα της Συνέλευσης
του Τμήματος και περιγράφεται αναλυτικά στη συνέχεια.
Η διαδικασία επιλογής των υποψηφίων με απόφαση
της Συνέλευσης του Τμήματος γίνεται από την αρμόδια
Τριμελή Επιτροπή Επιλογής Μεταπτυχιακών Φοιτητών
(Ε.Ε.Μ.Φ.), η οποία αποτελείται από μέλη Δ.Ε.Π. και Ε.ΔΙ.Π.
που έχουν αναλάβει μεταπτυχιακό έργο στο Π.Μ.Σ.
Η Επιτροπή καταρτίζει πλήρη κατάλογο με όλους τους
υποψηφίους και ύστερα από τον σχετικό έλεγχο, απορρίπτει όσους δεν πληρούν τα ελάχιστα κριτήρια που έχουν
καθοριστεί από το Τμήμα και καλεί σε συνέντευξη, όπου
προβλέπεται, τους προκρινόμενους υποψηφίους που
έχουν συγκεντρώσει τα προαπαιτούμενα.
Μετά την ολοκλήρωση της διαδικασίας, η οποία αφορά γραπτή εξέταση και αξιολόγηση με βάση φάκελο δι-
καιολογητικών και συνέντευξη, καταρτίζεται ο τελικός
πίνακας των επιτυχόντων.
Γραπτή εξέταση
1. Οι υποψήφιοι εξετάζονται γραπτώς στο μάθημα
«Πολιτική Ιστορία» με βάση την ενδεικτική Βιβλιογραφία που περιλαμβάνεται στην προκήρυξη.
2. Η Συνέλευση ορίζει την τριμελή Επιτροπή Επιλογής
Μεταπτυχιακών Φοιτητών (Ε.Ε.Μ.Φ.) η οποία δύναται
να προέρχεται από τη Συντονιστική Επιτροπή (Σ.Ε.) του
Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
3. Όλα τα γραπτά αξιολογούνται και βαθμολογούνται
από τα δύο μέλη Δ.Ε.Π. της Ε.Ε.Μ.Φ. ενώ το τρίτο μέλος
αποτελεί τον αναβαθμολογητή. Η Συνέλευση του Τμήματος έχει ορίσει τα μέλη της Ε.Ε.Μ.Φ., όπως προαναφέρ-
θηκε. Η βαθμολογία ακολουθεί την κλίμακα από το ένα
(1) έως το δέκα (10), με βάση το πέντε (5).
4. Η Ε.Ε.Μ.Φ., σε συνεδρίασή της, αθροίζει τις βαθμολογίες κάθε γραπτού και υπολογίζει τον μέσο όρο ή
το αναβαθμολογεί σε περίπτωση που η βαθμολόγηση
των δύο (2) εξεταστών παρουσιάζει απόκλιση άνω των
τριών (3) μονάδων. Στην περίπτωση αυτή, ως μέσος
όρος θεωρείται ο βαθμός του αναβαθμολογητή. Μετά
αποκαλύπτει τα ονόματα των υποψηφίων και συντάσσει
την κατάσταση βαθμολογίας των εξετασθέντων και τον
ειδικό κατάλογο των επιτυχόντων.
5. Τα αποτελέσματα ανακοινώνονται από τη Γραμματεία και περιλαμβάνουν αναλυτικά: τους βαθμούς που
έλαβε ο υποψήφιος και το τελικό άθροισμα της βαθμολογίας του.
6. Επιτυχόντες στις γραπτές εξετάσεις θεωρούνται,
καταρχάς, όσοι έχουν λάβει αθροιστικά τουλάχιστον τη
βάση [μέσος όρος των βαθμών των δύο (2) βαθμολογητών μεγαλύτερος ή ίσος του πέντε (5) σε κλίμακα 0-10].
Προσωπική συνέντευξη
Οι επιτυχόντες στις γραπτές εξετάσεις προσέρχονται
σε συνέντευξη ενώπιον της τριμελούς Ε.Ε.Μ.Φ. Αντικείμενο της συνέντευξης είναι η κατατεθειμένη ερευνητική
πρόταση κάθε υποψηφίου και οι τυχόν δημοσιεύσεις του.
Η συνέντευξη βαθμολογείται από όλα τα παρόντα μέλη
της Επιτροπής (σε κλίμακα 0-10, άριστα=10, βάση=5).
Υπολογίζεται κατόπιν για κάθε έναν υποψήφιο ο μέσος
όρος των βαθμών.
Επιτυχόντες στη συνέντευξη θεωρούνται, καταρχάς,
όσοι έχουν λάβει τουλάχιστον τη βάση ως μέσο όρο.
Οι υποψήφιοι που κρίθηκαν επιτυχόντες τόσο στις
γραπτές εξετάσεις όσο και στη συνέντευξη βαθμολογούνται ως εξής:
Ο τελικός βαθμός κατάταξης προκύπτει κατά 10%
από τον βαθμό πτυχίου [στρογγυλοποίηση στο πρώτο
δεκαδικό, εφόσον είναι πάνω από 6,5], κατά 10% από τη
γλωσσομάθεια [6,5 πολύ καλή, 8,5 άριστα, 10 για δύο ή
περισσότερες γλώσσες], κατά 60% για την επίδοση στις
εξετάσεις [30xβαθμό Α΄ βαθμολογητή και 30xβαθμό
Β΄ βαθμολογητή] και κατά 20% από την αξιολόγηση της
ερευνητικής πρότασης κατά την προφορική συνέντευξη
[20xτον μέσο όρο των βαθμών των μελών της Ε.Ε.Μ.Φ.].
Άλλα προσόντα για τα οποία μπορεί να κατατίθενται
δικαιολογητικά, λαμβάνονται υπόψη στη συνέντευξη.
Σε περίπτωση που θέσεις εισακτέων έμειναν κενές
καλύπτονται μέχρις εξαντλήσεως του προβλεπόμενου
ποσοστού εισακτέων (σύμφωνα με τα οριζόμενα της
προκήρυξης), είτε με την κατάταξη, ως επιτυχόντων, υποψηφίων κατά φθίνουσα σειρά συνολικής βαθμολογίας,
είτε με συμπληρωματική προκήρυξη των κενών θέσεων.
Ο τελικός πίνακας επιτυχόντων και τυχόν επιλαχόντων
αφού επικυρωθεί από τη Συνέλευση του Τμήματος αναρτάται στον πίνακα ανακοινώσεων της Γραμματείας και
στην ιστοσελίδα του Τμήματος.
Ενστάσεις επί των αποτελεσμάτων δύναται να κατατεθούν εντός πέντε (5) εργάσιμων ημερών από την κοι-
νοποίηση των αποτελεσμάτων.
Η εγγραφή των επιτυχόντων πραγματοποιείται κατόπιν σχετικής ανακοίνωσης από τη Γραμματεία του Π.Μ.Σ.
εντός επτά (7) ημερών, με κατάθεση τυχόν απαραίτητων
δικαιολογητικών.
Σε περίπτωση που ένας υποψήφιος δεν εγγραφεί εντός
της προβλεπόμενης προθεσμίας, λαμβάνεται ως άρνηση
αποδοχής της θέσης κι αυτή καλύπτεται με τον αμέσως
επόμενο επιτυχόντα.
Άρθρο 6
Διάρκεια και Όροι Φοίτησης
Χρονική Διάρκεια
Η ελάχιστη χρονική διάρκεια σπουδών για το Δίπλωμα
Μεταπτυχιακών Σπουδών ορίζεται σε τρία (3) εξάμηνα.
Η φοίτηση στο Π.Μ.Σ. είναι υποχρεωτική. Για την ολοκλήρωση της μεταπτυχιακής διπλωματικής εργασίας
απαιτείται τουλάχιστον ένα (1) εξάμηνο μετά την ολοκλήρωση των δύο (2) πρώτων διδακτικών εξαμήνων. Φοιτη-
τής ο οποίος δεν αποκτά το Δ.Μ.Σ. μετά την παρέλευση
διετίας [τεσσάρων (4) εξαμήνων] από την ημερομηνία
της πρώτης εγγραφής του, διαγράφεται από το Π.Μ.Σ.
Ο ανώτατος επιτρεπόμενος χρόνος ολοκλήρωσης
των σπουδών ορίζεται σε τέσσερα (4) εξάμηνα. Στους
μεταπτυχιακούς φοιτητές προβλέπεται η δυνατότητα
μερικής φοίτησης, η διάρκεια της οποίας δεν μπορεί να
υπερβαίνει το διπλάσιο της κανονικής φοίτησης. Η μερική φοίτηση προβλέπεται για όσους αποδεδειγμένα
εργάζονται τουλάχιστον είκοσι (20) ώρες την εβδομάδα
και για μη εργαζόμενους μεταπτυχιακούς φοιτητές που
αδυνατούν να ανταποκριθούν στις ελάχιστες απαιτήσεις του προγράμματος «πλήρους» φοίτησης και για
ιδιαίτερες εξαιρετικά σοβαρές περιπτώσεις (Ενδεικτικά: ασθένεια, φόρτος εργασίας, σοβαροί οικογενειακοί
λόγοι, στράτευση, λόγοι ανωτέρας βίας), για τις οποίες
αποφασίζει η Συνέλευση του Τμήματος .
Επίσης στους μεταπτυχιακούς φοιτητές που δεν έχουν
υπερβεί την κανονική διάρκεια φοίτησης μπορεί να χορηγηθεί, κατόπιν υποβολής σχετικής αίτησης, αναστολή
σπουδών, η οποία δεν μπορεί να υπερβαίνει τα δύο (2)
συνεχόμενα εξάμηνα. Κατά την διάρκεια της αναστολής,
ο μεταπτυχιακός φοιτητής χάνει την ιδιότητα του φοιτητή. Ο χρόνος της αναστολής δεν προσμετρείται στην
ανώτατη διάρκεια κανονικής φοίτησης.
Με την επανέναρξη της φοίτησης, οι μεταπτυχιακοί
φοιτητές επανέρχονται σε κατάσταση κανονικής φοίτησης με όλα τα δικαιώματα και τις υποχρεώσεις που
προβλέπει το Π.Μ.Σ.
Επιπλέον κατόπιν αιτιολογημένης αίτησης πριν την
ολοκλήρωση της κανονικής διάρκειας φοίτησης, ο μεταπτυχιακός φοιτητής δύναται να αιτηθεί παράταση
σπουδών, που αφορά στην ολοκλήρωση των σπουδών
ή την εκπόνηση της μεταπτυχιακής διπλωματικής εργασίας. Επιτρέπεται μόνο σε τεκμηριωμένα εξαιρετικές
περιπτώσεις (ενδεικτικά: ασθένεια, φόρτος εργασίας,
σοβαροί οικογενειακοί λόγοι, στράτευση, εγκυμοσύνη,
λόγοι ανωτέρας βίας), να χορηγείται παράταση σπουδών μέχρι και δύο (2) εξαμήνων, κατόπιν αιτιολογημένης
απόφασης της Συνέλευσης του Τμήματος. Μετά το πέρας
της παράτασης σπουδών, ο μεταπτυχιακός φοιτητής διΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
αγράφεται από το Π.Μ.Σ. με απόφαση της συνέλευσης
του Τμήματος.
Οι αιτήσεις των μεταπτυχιακών φοιτητών για μερική
φοίτηση, αναστολή ή παράταση σπουδών υποβάλλονται
πριν από την έναρξη των ακαδημαϊκών εξαμήνων.
Για θέματα επανεξέτασης μαθημάτων σε οφειλόμενα
μαθήματα ή διαγραφής αποφαίνεται η Συνέλευση του
Τμήματος μετά από πρόταση της Συντονιστικής Επιτροπής, η οποία αποφασίζει για τους όρους της επανεξέτα-
σης και τους λόγους διαγραφής όπως αυτοί περιγράφονται στη συνέχεια.
Μεταπτυχιακός φοιτητής διαγράφεται από το Π.Μ.Σ.
με απόφαση της Συνέλευσης του Τμήματος για τους ακόλουθους λόγους:
α. Μη επαρκή πρόοδό του, η οποία τεκμηριώνεται από
τη μη συμμετοχή ή ανεπαρκή συμμετοχή στην εκπαιδευτική διαδικασία, όπως υπέρβαση ορίου απουσιών,
μη συμμετοχή σε εξετάσεις ή αποτυχία σε ένα μάθημα.
β. Πλημμελή εκπλήρωση λοιπών υποχρεώσεων που
ορίζονται από τον Κανονισμό, ιδίως υπέρβαση του ανώτατου ορίου σπουδών.
γ. Συμπεριφορά που προσβάλλει την ακαδημαϊκή δεοντολογία όπως, π.χ., λογοκλοπή.
δ. Αίτηση του ίδιου του μεταπτυχιακού φοιτητή.
Οι μεταπτυχιακοί φοιτητές του Π.Μ.Σ., όπως όλοι οι
προπτυχιακοί και μεταπτυχιακοί φοιτητές του Α.Π.Θ.,
υποστηρίζονται από το Κέντρο Συμβουλευτικής και Ψυχολογικής Υποστήριξης (ΚΕ.ΣΥ.ΨΥ.), έναν θεσμό ο οποίος
τους παρέχει δωρεάν υπηρεσίες συμβουλευτικής και
ψυχολογικής υποστήριξης σε θέματα που τους απασχολούν όπως: άγχος, στρες, δυσκολίες προσαρμογής σε νέο
περιβάλλον ή σε σπουδές, οικογενειακές/προσωπικές
δυσκολίες, σεξουαλικά θέματα, ψυχοσωματικά προβλήματα, κ.ά
Το Α.Π.Θ. έχει καταστήσει τον πανεπιστημιακό χώρο
προσβάσιμο σε όλα τα μέλη της πανεπιστημιακής κοινότητας, με ιδιαίτερη έμφαση στην πρόσβαση στα ΑμεΑ,
όπου οι δυσκολίες της προσβασιμότητας καθιστούν δύσκολη και την πρόσβαση στη γνώση. Συγκεκριμένα, το
Α.Π.Θ. προσφέρει τις εξής σχετικές υπηρεσίες:
α) Εκπαίδευση φοιτητών με προβλήματα όρασης στη
χρήση ηλεκτρονικών μηχανημάτων για την εξυπηρέτηση τους.
β) Στην Κεντρική βιβλιοθήκη του Α.Π.Θ., στη βιβλιοθήκη της Παιδαγωγικής Σχολής και στη βιβλιοθήκη του
Τμήματος Νομικής υπάρχουν εκτυπωτές Braille, οι οποίοι
είναι προς χρήση ατόμων με προβλήματα όρασης. Η εκπαίδευση των ατόμων γίνεται από εξειδικευμένο μέλος
Δ.Ε.Π. του Πανεπιστημίου.
γ) Λεωφορείο ΑμεΑ, για την καλύτερη δυνατή εξυπηρέτηση των φοιτητών. Σκοπός είναι η μετακίνηση των
φοιτητών με αναπηρίες κατά τη διάρκεια της ακαδημαϊκής χρονιάς και της εξεταστικής περιόδου.
δ) Έχουν δημιουργηθεί και δημιουργούνται διαρκώς
ράμπες στον πανεπιστημιακό χώρο, οι οποίες διευκολύνουν την είσοδο των φοιτητών στις σχολές.
ε) Συνεργασία με το Πρόγραμμα Προαγωγής Αυτοβοήθειας Α.Π.Θ., το οποίο διαθέτει ομάδα εθελοντών ως
επί το πλείστον φοιτητών. Στο πλαίσιο αυτό, λειτουργεί
Τηλεφωνική Γραμμή με σκοπό:
1) την καταγραφή των τεχνικών προβλημάτων στον
χώρο του πανεπιστημίου αναφορικά με την προσβασιμότητα των ΑμεΑ και την άμεση διευθέτησή τους από
τις αρμόδιες υπηρεσίες.
2) την πληροφόρηση σε διάφορα ακαδημαϊκά ζητήματα όπως προγράμματα εξεταστικής, ύλη κατατακτήριων
εξετάσεων, ενημέρωση περί του νόμου του 5% για τα
ΑμεΑ κ.ά.
Στο Α.Π.Θ. παρέχεται διερμηνεία της ελληνικής νοηματικής γλώσσας σε κωφούς φοιτητές. Οι εν λόγω φοιτητές
εξυπηρετούνται σε ζητήματα που αφορούν:
α) συναντήσεις με Καθηγητές,
β) ραντεβού με επιβλέποντες Καθηγητές,
γ) τη Γραμματεία του Τμήματος και λοιπών υπηρεσιών
εντός Πανεπιστημίου,
δ) εκδηλώσεις του Πανεπιστημίου,
ε) μαθήματα κατά τη διάρκεια εξεταστικής περιόδου.
Το Α.Π.Θ. παρέχει δωρεάν σίτιση σε όλους τους προπτυχιακούς και μεταπτυχιακούς φοιτητές που δεν είναι
πτυχιούχοι άλλης σχολής Α.Ε.Ι. ή Τ.Ε.Ι. και δεν έχουν υψηλό εισόδημα οι ίδιοι ή οι γονείς τους (προκύπτει από το
εκκαθαριστικό σημείωμα της εφορίας), σε ομογενείς,
Κύπριους, αλλοδαπούς που τους έχει χορηγηθεί υποτροφία και σε ορισμένες άλλες κατηγορίες φοιτητών,
υπό συγκεκριμένες προϋποθέσεις.
Τέλη Φοίτησης
Στο Π.Μ.Σ. δεν προβλέπεται η καταβολή διδάκτρων ή
άλλου τέλους φοίτησης.
Άρθρο 7
Δικαιώματα και Υποχρεώσεις Φοίτησης
Οι μεταπτυχιακοί φοιτητές εγγράφονται και συμμετέχουν στο μεταπτυχιακό πρόγραμμα υπό τους όρους και
τις προϋποθέσεις που προβλέπονται στον Κανονισμό
Λειτουργίας του Π.Μ.Σ. Οι μεταπτυχιακοί φοιτητές έχουν
όλα τα δικαιώματα, τις παροχές και τις διευκολύνσεις που
προβλέπονται και για τους φοιτητές του πρώτου κύκλου
σπουδών πλην του δικαιώματος παροχής δωρεάν διδακτικών συγγραμμάτων. Το Τμήμα οφείλει να εξασφαλίζει
διευκολύνσεις σε μεταπτυχιακούς φοιτητές με αναπηρία
ή και ειδικές εκπαιδευτικές ανάγκες.
Οι μεταπτυχιακοί φοιτητές που γίνονται δεκτοί στο
Π.Μ.Σ. υποχρεούνται:
1. Να παρακολουθούν ανελλιπώς τα μαθήματα του
Π.Μ.Σ. Η παρακολούθηση των μαθημάτων και των ασκήσεων είναι υποχρεωτική. Παρεκκλίσεις επιτρέπονται
μόνο για σοβαρούς αιτιολογημένους λόγους. Δεν επιτρέπονται πάνω από τρεις (3) απουσίες σε κάθε μάθημα.
2. Να συμμετέχουν στο σύνολο των εκπαιδευτικών και
ερευνητικών δραστηριοτήτων.
3. Να υποβάλλουν εμπρόθεσμα τις δηλώσεις μαθημάτων κάθε εξάμηνο.
4. Να υποβάλλουν μέσα στις προβλεπόμενες προθεσμίες τις εργασίες που απαιτούνται για κάθε μάθημα.
5. Να προσέρχονται στις εξετάσεις.
6. Να υποβάλλουν στη Γραμματεία, μαζί με την προς
αξιολόγηση διπλωματική τους εργασία, υπεύθυνη δήλωση ότι δεν εμπεριέχονται στοιχεία λογοκλοπής.
7. Να έχουν τακτοποιήσει όλες τις οικονομικές τους
υποχρεώσεις, καθώς και όποια άλλη υποχρέωση προς
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
το Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να ορκιστούν ή/και να
παραλάβουν το δίπλωμα μεταπτυχιακών σπουδών.
8. Εφόσον έχουν λάβει υποτροφία, να προσφέρουν
ανταποδοτικό έργο, εφόσον αυτό προβλέπεται (φροντιστηριακά μαθήματα, συμβολή στη βιβλιοθήκη και
στην έρευνα και όπου υπάρχει ανάγκη στις υπηρεσίες
του Πανεπιστημίου).
9. Να υποβάλλουν κάθε φορά εγκαίρως τα ερωτηματολόγια αξιολόγησης του Π.Μ.Σ., καθώς και κάθε άλλο
ερωτηματολόγιο που αφορά τη λειτουργία του.
10. Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) του ίδιου ή άλλου Τμήματος,
του ίδιου ή άλλου Α.Ε.Ι.
11. Να σέβονται και να τηρούν τις αποφάσεις των οργάνων του μεταπτυχιακού καθώς και την ακαδημαϊκή
δεοντολογία. Αδυναμία τήρησης των παραπάνω, χωρίς
τεκμηριωμένη δικαιολογία, μπορεί να οδηγήσει σε αποτυχία σε μάθημα ή σε αποκλεισμό από το πρόγραμμα.
Η μη τήρηση όλων των παραπάνω χωρίς σοβαρή και
τεκμηριωμένη δικαιολογία αποτελεί λόγο διαγραφής του
μεταπτυχιακού φοιτητή από το πρόγραμμα.
Άρθρο 8
Πρόγραμμα Σπουδών - Έλεγχος Γνώσεων
Το Π.Μ.Σ. διαρθρώνεται σε τρία (3) εξάμηνα.
Στο πρώτο (Α΄) εξάμηνο διδάσκονται τρία (3) μαθήματα.
Στο δεύτερο (Β΄) εξάμηνο διδάσκονται τρία (3) μαθήματα.
Οι φοιτητές υποχρεούνται να συμπληρώσουν έξι (6)
μαθήματα στο πέρας των σπουδών τους. Το κάθε μάθημα έχει δέκα (10) ECTS, το κάθε εξάμηνο τριάντα (30)
ECTS και συνολικά τα δύο (2) εξάμηνα εξήντα (60) ECTS.
Στο τρίτο (Γ΄) εξάμηνο εκπονείται η Μεταπτυχιακή Διπλωματική Εργασία (Μ.Δ.Ε).
Μετά την επιτυχή φοίτηση στο σύνολο των μαθημάτων των δύο (2) εξαμήνων, στο τρίτο (Γ΄) εξάμηνο οι
φοιτητές εκπονούν μεταπτυχιακή διπλωματική εργασία. Η επιτυχής υποστήριξη της διπλωματικής εργασίας
αντιστοιχεί σε τριάντα (30) ECTS.
Η επίσημη γλώσσα διεξαγωγής του προγράμματος
είναι η ελληνική και η γλώσσα εκπόνησης της μεταπτυχιακής εργασίας μπορεί να είναι η ελληνική ή διάφορη
αυτής.
Α) Πρόγραμμα σπουδών
A΄ εξάμηνο [Σύνολο ECTS τριάντα (30)]
α/α Τίτλος Μαθήματος
Τύπος
μαθήματος
(υποχρ./επιλ.)
Ώρες
διδασκαλίας
(/εβδομάδα)
ECTS
Κράτη και διακρατικές σχέσεις: Ελλάδα, Βαλκάνια, Τουρκία
Υ
Πόλεμος, κράτος και οικονομία
Υ
Το ζήτημα της συγκρότησης σύγχρονου κράτους στην Ελλάδα
Υ
Β΄ εξάμηνο [Σύνολο ECTS τριάντα (30)]
α/α Τίτλος Μαθήματος
Τύπος
μαθήματος
(υποχρ./επιλ.)
Ώρες
διδασκαλίας
(/εβδομάδα)
ECTS
Αποκλεισμοί και διακρίσεις στα σύγχρονα κράτη
Υ
Ιστορία των πολιτικών ιδεολογιών
Υ
Πολιτική και Θρησκεία στη νεωτερικότητα
Υ
Γ΄ εξάμηνο [Σύνολο ECTS τριάντα (30)]
α/α Τίτλος Μαθήματος
Τύπος
εργασίας
Ώρες
διδασκαλίας
ECTS
Μεταπτυχιακή Διπλωματική Εργασία
Υ
Η έναρξη και η λήξη των μαθημάτων καθώς και η δι-
άρκεια των εξεταστικών περιόδων καθορίζονται από το
ακαδημαϊκό ημερολόγιο ή με απόφαση της Συνέλευσης
του Τμήματος.
Β) Έλεγχος γνώσεων - Αξιολόγηση φοιτητών
Ο έλεγχος στα επιμέρους μαθήματα ή άλλες εκπαιδευτικές δραστηριότητες πραγματοποιείται στο τέλος κάθε
εξαμήνου με γραπτές ή προφορικές εξετάσεις, εκπόνηση
εργασιών ή συνδυασμό των ανωτέρω.
Ο τρόπος αξιολόγησης ορίζεται από τον διδάσκοντα
του κάθε μαθήματος στην έναρξη του ακαδημαϊκού εξαμήνου. Το ποσοστό συμμετοχής σε άλλες εκπαιδευτικές
δραστηριότητες (σε εργαστηριακές ασκήσεις, εργασιών
και σεμιναρίων όπου προβλέπεται) καθορίζεται στον
τελικό βαθμό του κάθε μαθήματος για κάθε μάθημα
ξεχωριστά, έπειτα από εισήγηση του διδάσκοντα κάθε
μαθήματος και εγκρίνεται από τη Συντονιστική Επιτροπή
του Π.Μ.Σ.
Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από μηδέν
(0) έως δέκα (10), ως εξής:
Άριστα (8,5 έως 10).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Λίαν Καλώς (6,5 έως 8,5 μη συμπεριλαμβανομένου).
Καλώς (6 έως 6,5 μη συμπεριλαμβανομένου).
Προβιβάσιμος βαθμός είναι το έξι (6) και οι μεγαλύτεροί του.
Η παρακολούθηση των μαθημάτων ή οποιασδήποτε
άλλης εκπαιδευτικής δραστηριότητας είναι υποχρεωτική. Ένας μεταπτυχιακός φοιτητής θεωρείται ότι έχει
παρακολουθήσει κάποιο μάθημα (και επομένως έχει
δικαίωμα συμμετοχής στις εξετάσεις) μόνο αν έχει παρακολουθήσει τουλάχιστον το 77% των θεωρητικών
ωρών του κάθε μαθήματος. Σε αντίθετη περίπτωση, ο
μεταπτυχιακός φοιτητής υποχρεούται να παρακολουθήσει εκ νέου το μάθημα κατά το επόμενο ακαδημαϊκό
έτος.
Σε περίπτωση που το ποσοστό απουσιών μεταπτυχιακού φοιτητή στο κάθε μάθημα ξεπερνά το 23%, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση του
Τμήματος.
Δύναται σε περίπτωση έκτακτων αναγκών ή σε λόγους
ανωτέρας βίας να διεξάγονται εξετάσεις με τη χρήση
ηλεκτρονικών μέσων, εφόσον έχει διασφαλιστεί το αδιάβλητο της διαδικασίας της αξιολόγησης.
Στις περιπτώσεις ασθένειας συνιστάται ο διδάσκων να
διευκολύνει, με όποιον τρόπο θεωρεί ο ίδιος πρόσφορο,
τον φοιτητή (π.χ. προφορική ή εξ αποστάσεως εξέταση).
Αν ο μεταπτυχιακός φοιτητής αποτύχει δύο (2) φορές
στην εξέταση μαθήματος ή μαθημάτων και θεωρείται ότι
δεν έχει ολοκληρώσει επιτυχώς το πρόγραμμα εξετάζεται, ύστερα από αίτησή του από τριμελή επιτροπή μελών
Δ.Ε.Π. της Τμήματος, οι οποίοι έχουν το ίδιο ή συναφές
γνωστικό αντικείμενο με το εξεταζόμενο μάθημα και
ορίζονται από τη Συνέλευση του Τμήματος. Από την επιτροπή εξαιρείται ο υπεύθυνος της εξέτασης διδάσκων.
Ο βαθμός του Δ.Μ.Σ. προκύπτει από τον σταθμικό
μέσο όρο των μαθημάτων του Π.Μ.Σ. και της Μεταπτυχιακής Διπλωματικής Εργασίας (η στάθμιση γίνεται από
τις πιστωτικές μονάδες των μαθημάτων και της Μ.Δ.Ε.)
και υπολογίζεται, με ακρίβεια δεύτερου δεκαδικού ψηφίου, με τον ακόλουθο τρόπο:
O βαθμός κάθε μαθήματος και της Μ.Δ.Ε. πολλαπλασιάζεται με τον αντίστοιχο αριθμό πιστωτικών μονάδων
(ECTS) και το άθροισμα των γινομένων διαιρείται με τον
ελάχιστο αριθμό πιστωτικών μονάδων που απαιτούνται
για τη λήψη του Δ.Μ.Σ.
Ο μαθηματικός τύπος έχει ως εξής:
Βαθμός Δ.Μ.Σ. = (Βαθμός μαθήματος 1 Χ ECTS μαθήματος 1 + Βαθμός μαθήματος 2 Χ ECTS
μαθήματος 2 + …+ Βαθμός μεταπτυχιακής διπλωματικής εργασίας Χ ECTS μεταπτυχιακής
διπλωματικής εργασίας) / Συνολικός αριθμός ECTS.
Γ) Μεταπτυχιακή Διπλωματική Εργασία
Για την εκπόνηση Μεταπτυχιακής Διπλωματικής Εργασίας (Μ.Δ.Ε)., η Συνέλευση του Τμήματος ύστερα από
αίτηση του υποψηφίου σε καθορισμένες ημερομηνίες,
στην οποία αναγράφεται ο προτεινόμενος τίτλος της
μεταπτυχιακής διπλωματικής εργασίας, ο προτεινόμενος επιβλέπων και επισυνάπτεται περίληψη της προ-
τεινόμενης εργασίας, ορίζει τον επιβλέποντα αυτής και
συγκροτεί Τριμελή Εξεταστική Επιτροπή για την έγκριση
της εργασίας, ένα μέλος της οποίας είναι ο επιβλέπων.
Δικαίωμα επίβλεψης διπλωματικών εργασιών έχουν
οι διδάσκοντες των κατηγοριών, όπως αυτές περιγράφονται στο άρθρο 83 του ν. 4957/2022:
1. Μέλη Δ.Ε.Π., Ειδικού Εκπαιδευτικού Προσωπικού
(Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.)
και Ειδικού Τεχνικού Εργαστηριακού Προσωπικού
(Ε.Τ.Ε.Π.) του Τμήματος ή άλλων Τμημάτων του ίδιου ή
άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
2. ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
3. συνεργαζόμενοι καθηγητές,
4. εντεταλμένοι διδάσκοντες,
5. επισκέπτες καθηγητές ή επισκέπτες ερευνητές,
6. ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α΄ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Τα μέλη της Τριμελούς Εξεταστικής Επιτροπής πρέπει
να έχουν την ίδια ή συναφή επιστημονική ειδικότητα με
το γνωστικό αντικείμενο του Π.Μ.Σ.
Η εκπόνηση της Μ.Δ.Ε. διέπεται από τον Κώδικα Ακαδημαϊκής Δεοντολογίας του Α.Π.Θ. Κάθε δημιουργός
ή συν-δημιουργός οποιουδήποτε πνευματικού έργου
δικαιούται να αναφέρεται και να αναγνωρίζεται ως τέτοιος, απολαμβάνοντας και τα περιουσιακά και ηθικά
δικαιώματα/εξουσίες που απορρέουν από το συγκεκριμένο έργο. Κατ’ εξαίρεση, αν το πρωτότυπο πνευμα-
τικό δημιούργημα («έργο») είναι το τελικό εξαγόμενο
αμειβόμενου ερευνητικού έργου, το οποίο έχει ανατεθεί
από φορέα εκτός Α.Π.Θ., τα περιουσιακά δικαιώματα του
δημιουργού ή των συν-δημιουργών μπορεί να περιορίζονται βάσει των όρων της σύμβασης με την οποία ανα-
τίθεται το εν λόγω ερευνητικό έργο, ενώ τα ηθικά δικαιώματα παραμένουν στον δημιουργό ή τους δημιουργούς,
υποκείμενα στους αναγκαίους -για την εκμετάλλευση /
οικονομική αξιοποίηση του παραχθέντος πνευματικού
δημιουργήματος- συμβατικούς περιορισμούς.
Για την παρουσίαση της Μ.Δ.Ε. προβλέπεται η θετική εισήγηση της Τριμελούς Εξεταστικής Επιτροπής. Η
υποστήριξη της Μ.Δ.Ε. πραγματοποιείται δημόσια και
ορίζεται συγκεκριμένη ημερομηνία και τόπος από τη
Σ.Ε. του Π.Μ.Σ.
Μετά την υποστήριξη της Μ.Δ.Ε. συντάσσεται πρακτικό στο οποίο αναφέρεται ο επιμέρους βαθμός κάθε
μέλους της Τριμελούς Εξεταστικής Επιτροπής, ο μέσος
όρος της βαθμολογίας καθώς και τυχόν παρατηρήσεις
ή επισημάνσεις.
Κατόπιν της έγκρισής της από την Επιτροπή, αναρτάται
υποχρεωτικά στο διαδικτυακό τόπο της Σχολής.
Αν η κρίση της Μ.Δ.Ε. είναι αρνητική, ο μεταπτυχιακός
φοιτητής μπορεί να υποβάλλει την εργασία του ενσωμαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
τώνοντας τις επισημάνσεις για τη βελτίωσή της σε χρονικό διάστημα που ορίζει η Τριμελής Εξεταστική Επιτροπή.
Αν και η δεύτερη κρίση είναι αρνητική, ο μεταπτυχιακός
φοιτητής χάνει το δικαίωμα απονομής του Δ.Μ.Σ.
Εφόσον ο μεταπτυχιακός φοιτητής έχει εξετασθεί
επιτυχώς σε όλα τα μαθήματα του πρώτου (Α΄) και του
δεύτερου (Β΄) εξαμήνου του Π.Μ.Σ., μπορεί να ενταχθεί
κατά την έναρξη του τρίτου (Γ΄) εξαμήνου στη διαδικασία εκπόνησης της μεταπτυχιακής διπλωματικής του ερ-
γασίας. Για τον σκοπό αυτό, ο μεταπτυχιακός φοιτητής
αιτείται την έναρξη της μεταπτυχιακής διπλωματικής
εργασίας. Στην αίτηση αναγράφεται ο προτεινόμενος
τίτλος, ο προτεινόμενος επιβλέπων και επισυνάπτεται
περίληψη της προτεινόμενης εργασίας.
Το αρχείο της μεταπτυχιακής διπλωματικής εργασίας
θα πρέπει να είναι σε συμβατική γραμματοσειρά, πλήρη
στοίχιση, διάστιχο 1,5, αρίθμηση στο κάτω μέρος της
σελίδας, περιθώρια 2,5 cm από όλες τις πλευρές της σελίδας. Στην ιστοσελίδα του μεταπτυχιακού προγράμματος
θα παρέχεται υπόδειγμα εξωφύλλου της διπλωματικής.
Η παρουσίαση της μεταπτυχιακής διπλωματικής εργασίας υποστηρίζεται ενώπιον της Τριμελούς Εξεταστικής
Επιτροπής, σε ημερομηνία και τόπο που ορίζονται από
την Συντονιστική Επιτροπή, είτε με φυσική παρουσία εκ
του σύνεγγυς είτε διαδικτυακά. Κατόπιν της έγκρισής της
από την Επιτροπή, αναρτάται υποχρεωτικά στο διαδικτυακό τόπο της οικείας Σχολής.
Μετά το πέρας της συνεδρίας, τα μέλη της Τριμελούς
Εξεταστικής Επιτροπής βαθμολογούν την εργασία. H
κλίμακα βαθμολογίας είναι: Άριστα (8,5 έως 10), λίαν καλώς (6,5 έως 8,49), καλώς (6 έως 6,49). Ελάχιστος βαθμός
επιτυχίας είναι το έξι (6). Σε περίπτωση που ο μέσος όρος
βαθμολόγησης μιας Μεταπτυχιακής Διπλωματικής Εργασίας είναι κάτω από έξι (6), η εργασία απορρίπτεται.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος, είναι δυνατή η αντι-
κατάσταση του επιβλέποντα ή μέλους της Τριμελούς
Εξεταστικής Επιτροπής μετά από απόφαση της Συνέλευσης του Τμήματος.
Η μεταπτυχιακή διπλωματική εργασία υποβάλλεται
στη βιβλιοθήκη του Τμήματος σε ηλεκτρονική μορφή
cd/dvd σε αρχείο pdf, καθώς και σε 3 έντυπα αντίτυπα.
Οι μεταπτυχιακές διπλωματικές εργασίες, εφόσον
εγκριθούν από την Τριμελή Εξεταστική Επιτροπή, αναρτώνται υποχρεωτικά στον διαδικτυακό τόπο του Τμή-
ματος.
Δεν είναι δυνατή η αλλαγή του θέματος της μεταπτυχιακής διπλωματικής εργασίας του φοιτητή παρά μόνο
με απόφαση της Συνέλευσης του Τμήματος και μετά από
αιτιολογημένη εισήγηση του επιβλέποντος καθηγητή. Η
αλλαγή θέματος μεταπτυχιακής διπλωματικής εργασίας
δεν αποτελεί σε καμία περίπτωση λόγο για παράταση
των προβλεπόμενων προθεσμιών.
Άρθρο 9
Υποτροφίες
Το Α.Π.Θ. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου. Το Π.Μ.Σ. καθορίζει το
ανώτατο ποσό χορήγησης ανταποδοτικής υποτροφίας
ανά φοιτητή, τον ανώτατο αριθμό των ωρών εβδομαδιαίας απασχόλησής τους και λοιπές λεπτομέρειες σχετι-
κά με τη χορήγηση των υποτροφιών. Οι μεταπτυχιακοί
φοιτητές ενημερώνονται κατόπιν σχετικής ανακοίνωσης
από τη Γραμματεία του Π.Μ.Σ.
Είναι δυνατόν, με απόφαση της Συνέλευσης, ανάλογα με τα έσοδα του Π.Μ.Σ., να χορηγούνται υποτροφίες
ή βραβεία αριστείας σε μεταπτυχιακούς φοιτητές. Οι
υποτροφίες δίνονται με βάση ακαδημαϊκά αντικειμενικά κριτήρια (ενδεικτικά: αφορούν φοιτητές κανονικής
φοίτησης, μέσος όρος βαθμολογίας προηγούμενου εξαμήνου, κ.λπ.) ή προσφορά υπηρεσιών και πρέπει να εγ-
γράφονται στον εγκεκριμένο προϋπολογισμό του Π.Μ.Σ.
Οι όροι χορήγησης, οι υποχρεώσεις και τα δικαιώματα
των υποτρόφων καθορίζονται κατ’ έτος με απόφαση της
Συνέλευσης του Τμήματος κατόπιν σχετικής πρότασης
της Συντονιστικής Επιτροπής του Π.Μ.Σ. και δημοσιοποιούνται στους ενδιαφερόμενους με σχετική ανακοίνωση.
Άρθρο 10
Διδακτικό Προσωπικό
Το διδακτικό έργο του Π.Μ.Σ. ανατίθεται, κατόπιν εισήγησης της Σ.Ε. του Π.Μ.Σ και απόφασης της Συνέλευσης
του Τμήματος στις ακόλουθες κατηγορίες διδασκόντων:
1. Μέλη Δ.Ε.Π., Ειδικού Εκπαιδευτικού Προσωπικού
(Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.)
και Ειδικού Τεχνικού Εργαστηριακού Προσωπικού
(Ε.Τ.Ε.Π.) του Τμήματος ή άλλων Τμημάτων του Α.Π.Θ. ή
άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
2. ομότιμους καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του Α.Π.Θ. ή
άλλου Α.Ε.Ι.,
3. συνεργαζόμενους καθηγητές,
4. εντεταλμένους διδάσκοντες,
5. επισκέπτες καθηγητές ή επισκέπτες ερευνητές,
6. ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α΄ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
7. επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Οι αποφάσεις της Συνέλευσης για την κατανομή του
διδακτικού έργου περιλαμβάνουν υποχρεωτικά τα ακόλουθα στοιχεία:
1. το ονοματεπώνυμο του διδάσκοντα,
2. την ιδιότητά του,
3. το είδος του διδακτικού έργου που ανατίθεται ανά
διδάσκοντα (μάθημα, σεμινάριο), και
4. τον αριθμό των ωρών διδασκαλίας ανά μάθημα ή
σεμινάριο.
Υποχρέωση του προσκεκλημένου διδάσκοντα είναι
να τηρεί το εβδομαδιαίο πρόγραμμα διδασκαλίας, όπως
αυτό έχει καθοριστεί από τη Σ.Ε., και να ακολουθεί τους
όρους εξέτασης και αξιολόγησης, όπως αυτοί περιγράφονται στον παρόντα Κανονισμό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Στις υποχρεώσεις των διδασκόντων περιλαμβάνονται
μεταξύ άλλων η περιγραφή του μαθήματος ή των διαλέξεων, η παράθεση σχετικής βιβλιογραφίας, ο τρόπος
εξέτασης του μαθήματος, η επικοινωνία με τους μεταπτυχιακούς φοιτητές.
Η διδασκαλία στο Π.Μ.Σ. γίνεται σύμφωνα με το ωρολόγιο πρόγραμμα μαθημάτων που καταρτίζεται με ευ-
θύνη του Διευθυντή Π.Μ.Σ.
Το Π.Μ.Σ. «Πολιτική Ιστορία» αξιοποιεί το υπάρχον διδακτικό δυναμικό του Τμήματος Πολιτικών Επιστημών.
Οι διδάσκοντες που διδάσκουν τα έξι (6) μαθήματα του
νέου προγράμματος είναι μέλη Δ.Ε.Π. και Ε.ΔΙ.Π. του Τμήματος Πολιτικών Επιστημών. Τα γνωστικά αντικείμενα
και το ερευνητικό έργο των διδασκόντων του Π.Μ.Σ. (και
των μελών Δ.Ε.Π. και των μελών Ε.ΔΙ.Π.) είναι συναφή με
το επιστημονικό αντικείμενο που θεραπεύει το Π.Μ.Σ.,
δηλαδή με τα συγκεκριμένα μαθήματα που καλούνται να
διδάξουν και με τις ερευνητικές εργασίες που καλούνται
να επιβλέψουν. Οι διδάσκοντες του Π.Μ.Σ. είναι επαρκείς:
α) ως προς το Γνωστικό Αντικείμενο και β) ως προς το
ανάλογο ερευνητικό και δημοσιευμένο έργο.
Με την έναρξη παρακολούθησης του Π.Μ.Σ., ορίζεται
για κάθε μεταπτυχιακό φοιτητή ένα μόνιμο μέλος του
Δ.Ε.Π. του Π.Μ.Σ. ως Ακαδημαϊκός Σύμβουλος. Ο ρόλος
του είναι να παρακολουθεί την εξέλιξη των σπουδών των
φοιτητών, να ενημερώνεται από τους διδάσκοντες για
τυχόν συνεχείς απουσίες των φοιτητών που είναι στην
ευθύνη τους, καθώς και η σχετική ενημέρωσή τους (μέσω
της Γραμματείας) ότι τέτοια απουσία μπορεί να επιφέρει την αποτυχία στο μάθημα. Επιπλέον ο Ακαδημαϊκός
Σύμβουλος παρέχει βοήθεια σχετικά με την επιλογή της
μεταπτυχιακής διπλωματικής εργασίας, λαμβάνοντας
υπόψη τα ερευνητικά ενδιαφέροντα του μεταπτυχιακού
φοιτητή. Οι μεταπτυχιακοί φοιτητές οφείλουν να έρχονται σε επαφή με τον ακαδημαϊκό σύμβουλό τους για
οποιοδήποτε πρόβλημα το οποίο μπορεί να επηρεάσει
την ομαλή πορεία των σπουδών τους.
Ο Ακαδημαϊκός Σύμβουλος παρέχει στον μεταπτυχιακό φοιτητή την αναγκαία συμβουλευτική για να αντα-
πεξέλθει στις απαιτήσεις του Π.Μ.Σ.
Ο Ακαδημαϊκός Σύμβουλος Σπουδών φροντίζει να έχει
συναντήσεις κατά τακτά διαστήματα με τους μεταπτυχιακούς φοιτητές που έχει αναλάβει και όχι λιγότερο από
δύο (2) φορές το εξάμηνο. Στα καθήκοντά του περιλαμβάνονται μεταξύ άλλων:
• Ο εντοπισμός των αναγκών και ερευνητικών ενδιαφερόντων του μεταπτυχιακού φοιτητή, η υποστήριξη των
κλίσεων και των δεξιοτήτων του μεταπτυχιακού φοιτητή
και η ενθάρρυνση να κατευθυνθεί προς τους τομείς που
του ταιριάζουν.
• Η ενημέρωση και η διευκόλυνση των επαφών του
μεταπτυχιακού φοιτητή με τα συλλογικά όργανα του
Π.Μ.Σ. και τις υπηρεσίες διοίκησης.
• Η παροχή βοήθειας για την κατάρτιση του ατομικού
εξαμηνιαίου προγράμματος σπουδών του και τον καθορισμό του θέματος της μεταπτυχιακής διπλωματικής
εργασίας.
• Ο εντοπισμός των φοιτητών που οφείλουν πολλά
μαθήματα.
• Η μέριμνα και η κατάρτιση σχεδίου για αυτούς τους
φοιτητές.
Το διδακτικό προσωπικό, το διοικητικό προσωπικό,
καθώς και οι αρμόδιες υπηρεσίες του Ιδρύματος συνεργάζονται και υποστηρίζουν τους Ακαδημαϊκούς Συμ-
βούλους στο έργο τους, ενώ λαμβάνουν υπόψη πληροφορίες, παρατηρήσεις, υποδείξεις και αιτήσεις τους,
για τυχόν ελλείψεις, δυσλειτουργίες που δημιουργούν
προβλήματα στους φοιτητές και τυχόν προτάσεις για
την αντιμετώπισή τους.
Κατόπιν εισήγησης της Συντονιστικής Επιτροπής του
Π.Μ.Σ. ή του Διευθυντή δύναται να ανατίθεται επικουρικό
διδακτικό έργο στους υποψήφιους διδάκτορες του Τμήματος ή της Σχολής, υπό την επίβλεψη διδάσκοντος του
Π.Μ.Σ. Ως επικουρικό έργο ορίζεται η επικουρία των μελών Δ.Ε.Π. κατά την άσκηση του διδακτικού τους έργου,
η άσκηση των φοιτητών, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων. Με απόφαση της Συνέλευσης του
Τμήματος δύναται είτε να ανατίθεται επικουρικό έργο
είτε να δημοσιεύεται πρόσκληση εκδήλωσης ενδιαφέροντος σε αντικείμενα που προσφέρονται στο πρόγραμ-
μα σπουδών του Π.Μ.Σ. Στην Πρόσκληση Εκδήλωσης
Ενδιαφέροντος καθορίζονται οι προθεσμίες υποβολής
υποψηφιότητας καθώς και τα ειδικότερα προσόντα.
Οι διδάσκοντες, κατά το χρονικό διάστημα που τελούν
σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο προς το
Π.Μ.Σ., εάν κρίνουν ότι το πρόγραμμά τους το επιτρέπει,
υπό την προϋπόθεση βεβαίως ότι βάσει των συντρεχουσών συνθηκών τούτο είναι ουσιαστικά και πρακτι-
κά εφικτό, ζήτημα το οποίο πρέπει κατά περίπτωση να
κριθεί αρμοδίως.
Άρθρο 11
Έσοδα Προγραμμάτων - Διαδικασία
Οικονομικής Διαχείρισης
Τα έσοδα του Π.Μ.Σ. προέρχονται από:
• δωρεές, χορηγίες και πάσης φύσεως οικονομικές
ενισχύσεις,
• κληροδοτήματα,
• πόρους από ερευνητικά έργα ή προγράμματα,
• ιδίους πόρους του Α.Π.Θ.,
• τον κρατικό προϋπολογισμό ή το πρόγραμμα δημοσίων επενδύσεων,
• κάθε άλλη νόμιμη αιτία.
Οι πόροι χρησιμοποιούνται κατά προτεραιότητα για
την κάλυψη των λειτουργικών αναγκών του Προγράμματος, και εφόσον υπάρχουν ταμειακά διαθέσιμα, δύναται
να διατίθενται για την κάλυψη άλλων εκπαιδευτικών και
αναπτυξιακών αναγκών του Τμήματος Πολιτικών Επιστημών.
Η διαχείριση των πόρων του Π.Μ.Σ. γίνεται από τον
Ειδικό Λογαριασμό Κονδυλίων Έρευνας (Ε.Λ.Κ.Ε.) του
Α.Π.Θ.
Το Π.Μ.Σ. καταρτίζει σύμφωνα με τη κείμενη νομοθεσία αναλυτικό προϋπολογισμό για τα πέντε (5) έτη
λειτουργίας, στον οποίο συμπεριλαμβάνονται οι πάσης
φύσεως πόροι του προγράμματος και το λειτουργικό
του κόστος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Άρθρο 12
Διοικητική Υποστήριξη - Υλικοτεχνική Υποδομή
Η διοικητική και γραμματειακή υποστήριξη του Προγράμματος παρέχεται από τη Γραμματεία του Τμήματος
Πολιτικών Επιστημών. Η υποστήριξη αυτή περιλαμβάνει,
μεταξύ άλλων, την παραλαβή και τυπικό έλεγχο αιτήσεων υποψηφίων, τη διοικητική υποστήριξη των εξετάσε-
ων, την εγγραφή και διεκπεραίωση αιτημάτων φοιτητών/
τριών, την τήρηση του πρωτοκόλλου και του αρχείου
του Π.Μ.Σ., θέματα διδακτικού προσωπικού (διαδικασίες επιλογής, άδειες, μετακινήσεις κ.α.) και εν γένει τη
διεκπεραίωση όλων των διοικητικών και εκπαιδευτικών
θεμάτων από την εγγραφή των φοιτητών έως την αποφοίτησή τους, αλλά και μετά από αυτήν.
Το Τμήμα Πολιτικών Επιστημών διαθέτει επαρκή αριθμό αιθουσών διδασκαλίας, πλήρως εξοπλισμένων, και
στο κτήριο της Νομικής Σχολής στην Πανεπιστημιούπολη (δύο αίθουσες), και στο κτήριο της οδού Βασιλέως
Ηρακλείου 6 (δύο αίθουσες).
Άρθρο 13
Τελετουργικό Αποφοίτησης
Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η καθομολόγηση γίνεται στο πλαίσιο της
Συνέλευσης του Τμήματος, παρουσία του Διευθυντή του
Π.Μ.Σ., του Προέδρου του Τμήματος/του Κοσμήτορα της
Σχολής ή του Αναπληρωτή του και, κατά τις δυνατότητες,
ενδεχομένως εκπροσώπου του Πρυτάνεως.
Οι μεταπτυχιακοί φοιτητές, που έχουν ολοκληρώσει
επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι υγείας
κ.λπ.), μπορούν να αιτηθούν στη Γραμματεία του Τμήματος εξαίρεση από την υποχρέωση καθομολόγησης.
Άρθρο 14
Τύπος Απονεμόμενου Διπλώματος
Μεταπτυχιακών Σπουδών (Δ.Μ.Σ.)
Ο τίτλος του Δ.Μ.Σ. είναι δημόσιο έγγραφο και απονέμεται από το Τμήμα.
Το Δ.Μ.Σ. εκδίδεται από τη Γραμματεία του Τμήματος
Πολιτικών Επιστημών. Στο Δίπλωμα αναγράφονται το
Τμήμα και το έμβλημα του ιδρύματος , η χρονολογία
περάτωσης των σπουδών, η χρονολογία έκδοσης του
Δ.Μ.Σ., ο αριθμός πρωτοκόλλου αποφοίτησης, ο τίτλος
του Π.Μ.Σ., τα στοιχεία του μεταπτυχιακού φοιτητή και ο
χαρακτηρισμός αξιολόγησης Καλώς, Λίαν Καλώς, Άριστα.
Πριν την απονομή του Δ.Μ.Σ. και μετά την επιτυχή περάτωση του Π.Μ.Σ., μπορεί να χορηγείται στον απόφοιτο
βεβαίωση επιτυχούς παρακολούθησης και περάτωσης
του Προγράμματος.
Επιπλέον του Δ.Μ.Σ. χορηγείται Παράρτημα Διπλώματος [άρθρο 15 του ν. 3374/2005 και της υπό στοιχεία
Φ5/89656/Β3/13.8.2007 (Β΄ 1466) υπουργικής απόφασης], το οποίο είναι ένα επεξηγηματικό έγγραφο που
παρέχει πληροφορίες σχετικά με την φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν με
επιτυχία και δεν υποκαθιστά τον επίσημο τίτλο σπουδών
ή την αναλυτική βαθμολογία μαθημάτων που χορηγεί
το Ίδρυμα.
Άρθρο 15
Λογοκλοπή
Καταθέτοντας οποιαδήποτε μεταπτυχιακή εργασία, ο
μεταπτυχιακός φοιτητής υποχρεούται να αναφέρει αν
χρησιμοποίησε το έργο και τις απόψεις άλλων.
Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου άλλου, καθώς και η χρησιμοποίηση εργασίας
άλλου -δημοσιευμένης ή μη- χωρίς τη δέουσα αναφορά.
Η παράθεση οποιουδήποτε υλικού τεκμηρίωσης, ακόμη
και από μελέτες του ιδίου του μεταπτυχιακού φοιτητή,
χωρίς σχετική αναφορά, μπορεί να στοιχειοθετήσει απόφαση της Συνέλευσης του Τμήματος για διαγραφή του.
Στις παραπάνω περιπτώσεις - και μετά από αιτιολογημένη εισήγηση του επιβλέποντος καθηγητή η Συνέλευση
του Τμήματος μπορεί να αποφασίσει τη διαγραφή του
μεταπτυχιακού φοιτητή.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται στη Σ.Ε. του Π.Μ.Σ. για κρίση και εισήγηση για αντιμετώπιση του προβλήματος στη
Συνέλευση του Τμήματος. Ως παραβάσεις θεωρούνται
και τα παραπτώματα της αντιγραφής ή της λογοκλοπής
και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό φοιτητή κατά τη
συγγραφή εργασιών στο πλαίσιο των μαθημάτων ή την
εκπόνηση μεταπτυχιακής διπλωματικής εργασίας.
Για παραβιάσεις κανόνων δεοντολογίας και ποιότητας
σπουδών, αρμόδια είναι η Επιτροπή Δεοντολογίας του
Ιδρύματος
Άρθρο 16
Πιστοποίηση - Αξιολόγηση Π.Μ.Σ.
Μετά από την έκδοση της απόφασης ίδρυσης Π.Μ.Σ.
και πριν από την έναρξη της λειτουργίας του, απαιτείται
η πιστοποίηση του Π.Μ.Σ. από την Εθνική Αρχή Ανώτατης Εκπαίδευσης (ΕΘ.Α.Α.Ε.), σύμφωνα με την περ. γ) της
παρ. 1 του άρθρου 8 του ν. 4653/2020 (Α΄ 12). Μετά από
την ίδρυσή τους, τα Π.Μ.Σ. πιστοποιούνται περιοδικά,
σύμφωνα με την υποπερ. ββ) της περ. β) της παρ. 1 του
άρθρου 8 του ν. 4653/2020, στο πλαίσιο της αξιολόγησης
της ακαδημαϊκής μονάδας στην οποία εντάσσονται.
Σε περίπτωση που τροποποιηθεί η απόφαση ίδρυσης, απαιτείται εκ νέου πιστοποίηση του Π.Μ.Σ. από την
ΕΘ.Α.Α.Ε., εφόσον η τροποποίηση αφορά σε στοιχεία
όπως στο αντικείμενο, τον σκοπό του προγράμματος,
τα μαθησιακά αποτελέσματα και τα προσόντα που αποκτώνται από την επιτυχή παρακολούθησής του, καθώς
και τις ειδικεύσεις που απονέμουν διαφορετικό δίπλωμα.
Τα Π.Μ.Σ. κάθε Τμήματος, στα οποία συμπεριλαμβάνονται τα διατμηματικά, διιδρυματικά και κοινά Π.Μ.Σ.,
των οποίων το Τμήμα αναλαμβάνει τη διοικητική υποστήριξη, αξιολογούνται στο πλαίσιο της περιοδικής αξιο-
λόγησης / πιστοποίησης της ακαδημαϊκής μονάδας από
την ΕΘ.Α.Α.Ε. Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Αν ένα Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, η λειτουργία του ολοκληρώνεται με την
αποφοίτηση των ήδη εγγεγραμμένων φοιτητών σύμφωνα με την απόφαση ίδρυσης και τον κανονισμό μετα-
πτυχιακών και διδακτορικών προγραμμάτων σπουδών.
Εσωτερική Αξιολόγηση ΜΟ.ΔΙ.Π.
Με σκοπό τη διασφάλιση και τη βελτίωση της ποιότητας του Π.Μ.Σ. η Μονάδα Διασφάλισης Ποιότητας
του Α.Π.Θ. (ΜΟ.ΔΙ.Π.) προβαίνει σε περιοδική εσωτερική αξιολόγηση του Π.Μ.Σ. στο πλαίσιο του Εσωτερικού
Συστήματος Διασφάλισης Ποιότητας του Ιδρύματος και
σύμφωνα με τις οδηγίες και κατευθύνσεις της ΕΘ.Α.Α.Ε.
Στις υποχρεώσεις των Οργάνων Διοίκησης και των
διδασκόντων του Π.Μ.Σ. εμπίπτουν και όλες οι διαδικασίες που προβλέπονται, βάσει των εκάστοτε οδηγιών και
κατευθύνσεων της ΜΟ.ΔΙ.Π.-Α.Π.Θ. για την εσωτερική
και εξωτερική αξιολόγηση και πιστοποίηση των Προγραμμάτων Σπουδών και των ακαδημαϊκών Μονάδων.
Αξιολόγηση διδασκόντων και μαθημάτων από τους
φοιτητές
Με αποκλειστικό σκοπό τη βελτίωση του επιπέδου
σπουδών του Π.Μ.Σ. και με απόλυτη διασφάλιση της
ανωνυμίας τους, οι φοιτητές καλούνται να προβαίνουν
σε αξιολόγηση των μαθημάτων και των διδασκόντων
κάθε εξαμήνου.
Για λόγους ομοιόμορφης τήρησης στατιστικών στοιχείων και δυνατότητας εξαγωγής αξιοποιήσιμων για
το εκπαιδευτικό έργο των Τμημάτων και συνολικά του
Ιδρύματος συμπερασμάτων, τα ερωτηματολόγια αξιολόγησης καταρτίζονται από τη ΜΟ.ΔΙ.Π. και μπορούν να
διαφοροποιούνται μερικώς, βάσει των ιδιαίτερων χαρακτηριστικών και αναγκών κάθε ακαδημαϊκής μονάδας ή/
και κάθε μαθήματος. Η συμπλήρωσή τους πραγματοποιείται ηλεκτρονικά.
Η διεξαγωγή της αξιολόγησης γίνεται με ευθύνη
της λειτουργούσας σε κάθε Τμήμα του Α.Π.Θ., Ομάδας
Εσωτερικής Αξιολόγησης (ΟΜ.Ε.Α.), σε συνεργασία με
τη ΜΟ.ΔΙ.Π του Α.Π.Θ., και πραγματοποιείται μέσω του
πληροφοριακού Συστήματος Διαχείρισης Ποιότητας
(Σ.Δ.Π.) της τελευταίας. Η Διοίκηση και η ΟΜ.Ε.Α. του
Τμήματος οφείλουν να προβαίνουν σε συστηματικές
ενέργειες για την προσέλευση φοιτητών στην αξιολόγηση, σύμφωνα με τις κατευθύνσεις της ΜΟ.ΔΙ.Π. και τις
σχετικές αποφάσεις της Συγκλήτου.
Η ΟΜ.Ε.Α. κάθε Τμήματος παρακολουθεί, μέσω του
πληροφοριακού Συστήματος Διαχείρισης Ποιότητας
(Σ.Δ.Π.) της ΜΟ.ΔΙ.Π., τον βαθμό συμμετοχής των φοιτητών στη διαδικασία της αξιολόγησης, αναλύει τα σχε-
τικά αποτελέσματα και ενημερώνει επ’ αυτών τα Όργανα
Διοίκησης του Π.Μ.Σ. και της αντίστοιχης ακαδημαϊκής
μονάδας. Τα ερωτηματολόγια αξιολόγησης αφορούν
σε κάθε διδασκόμενο μάθημα και σε κάθε διδάσκοντα
ξεχωριστά.
Τα όργανα διοίκησης του Π.Μ.Σ. και της ακαδημαϊκής
μονάδας, σε συνεργασία με την αντίστοιχη ΟΜ.Ε.Α., οφείλουν να μελετούν τα αποτελέσματα της αξιολόγησης, να
ανακοινώνουν τις συναγόμενες διαπιστώσεις τους, να
αποφασίζουν τη δημοσιοποίηση των συνοπτικών αποτελεσμάτων της αξιολόγησης, όταν κρίνεται αναγκαίο
και πάντως μετά την ανακοίνωση της βαθμολογίας των
μαθημάτων του εξαμήνου, σύμφωνα με την ισχύουσα
Νομοθεσία για την προστασία Δεδομένων Προσωπικού
Χαρακτήρα, και να αναλαμβάνουν δράσεις για την αντιμετώπιση τυχόν προβλημάτων.
Άρθρο 17
Οδηγός Σπουδών
Το Π.Μ.Σ. εκδίδει Οδηγό Σπουδών με σκοπό την ενημέρωση των μεταπτυχιακών φοιτητών για την λειτουργία
του. Ο Οδηγός Σπουδών δύναται να περιλαμβάνει:
1. Γενικές πληροφορίες καθώς και χρήσιμες ηλεκτρονικές πληροφορίες για το Ίδρυμα και το Τμήμα, ειδικό-
τερα για διοικητικές υπηρεσίες ή συλλογικά όργανα που
μπορεί να απευθυνθεί ο μεταπτυχιακός φοιτητής για την
επιτυχή ολοκλήρωση των σπουδών του.
2. Τον σκοπό, το αντικείμενο του Π.Μ.Σ. καθώς και τα
αποκτώμενα προσόντα μετά την απονομή του Διπλώματος Μεταπτυχιακών Σπουδών (Δ.Μ.Σ.).
3. Το ακαδημαϊκό ημερολόγιο, το οποίο περιλαμβάνει
τις ημερομηνίες έναρξης και λήξης των ακαδημαϊκών
εξαμήνων, των εξεταστικών περιόδων, των αργιών, των
περιόδων παρουσιάσεων μεταπτυχιακών διπλωματικών
εργασιών και τυχόν άλλων υποχρεώσεων όπως πρακτικής άσκησης, σεμιναρίων, συνεδρίων κ.α.
4. Το πρόγραμμα μαθημάτων, τις πιστωτικές μονάδες,
το διδακτικό προσωπικό, τα δικαιώματα και τις υποχρεώσεις των μεταπτυχιακών φοιτητών.
5. Την επίσημη γλώσσα διδασκαλίας και εκπόνησης
της μεταπτυχιακής διπλωματικής εργασίας.
6. Τη διοίκηση του Π.Μ.Σ.
7. Βάσεις δεδομένων.
8. Χρήση Βιβλιοθήκης.
9. Υπηρεσίες προς τους μεταπτυχιακούς φοιτητές.
Άρθρο 18
Μεταβατικές ρυθμίσεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία, τον Κανονισμό
Μεταπτυχιακών Σπουδών του Α.Π.Θ. και τον παρόντα
Κανονισμό Λειτουργίας του Π.Μ.Σ., θα αντιμετωπιστεί
με αποφάσεις των αρμόδιων συλλογικών οργάνων και
τροποποίηση του οικείου Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Ιανουαρίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 497/11.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200497.pdf | Tokens: 100494]